cyanic-selkie/wikianc huggingface dataset:
ཆོས་གླིང་རྡོ་རྗེ་དགོན།
7 དགོན་པའི་བཀོད་པ།
དགོན་པ་ཐོག་མར་བཏབ་ནས་བཞེངས་པའི་ལྷ་ཁང་གསེར་ཁང་ཞེས་པ་ལ་ཀ་བ་༢༠ ཁྱམས་ངོས་དང་ཐང་ཁང་ཡུག་གཅིག་གྱང་གསེར་ཤར་བྱུགས་བྱས་པ་ལ་སངས་རྒྱས་ཤཱཀྱ་ཐུབ་པའི་སྐུ་འབུམ་ཕྲག་གཅིག་དང་། ཡི་དམ། ཆོས་སྐྱོང་སོགས། ཐང་ཁང་ལ་དྲུག་པ་རྡོ་རྗེ་འཆང་ཆེན་དང་། རྒྱ་གར་གྲུབ་ཆེན་བརྒྱད་ཅུ། རྒྱན་དྲུག་མཆོག་གཉིས། ས་སྐྱ་གོང་མ་རྣམ་ལྔ་སོགས། སྒོ་ཁྱམས་སུ་རྒྱལ་ཆེན་སྡེ་བཞི་དང་རི་རབ་ཆོས་འཁོར། སྲིད་པའི་འཁོར་ལོ། ཡུལ་ལྷ་གཞི་བདག །བཀའ་སྲུང་དམ་ཅན་སོགས་ཀྱི་བྲིས་སྐུ། དུས་གསུམ་སངས་རྒྱས་ཀྱི་གསེར་སྐུ་ཐོག་རྩེག་ཕྱེད་གཉིས་རེ། སངས་རྒྱས་ཤཱཀྱ་ཐུབ་པའི་སྐུ་རང་བྱོན། གསེར་དངུལ་གྱིས་བྲིས་པའི་འབུམ་པུ་ཏི་བཅུ་གཉིས། གཞན་གསེར་གདུང་སོགས་དང་རྒྱལ་སྲས་སྤྲུལ་སྐུ་ཐོག་རྡུགས་ཀྱི་ཐོག་ཆུ་འོད་ཆེམ་མེར་ཡོད་པ་སོགས་བཞུགས། ལྷ་ཁང་འབྲིང་བ་ལ་ཀ་བ་༢༨ གྱང་ངོས་སུ་སངས་རྒྱས་ཤཱཀྱ་ཐུབ་པའི་སྐྱེས་རབས་རྣམ་ཐར་རྒྱས་པ་དང་། རིགས་ལྔའི་ཞིང་བཀོད། ཡི་དམ་ཀྱེེ་ཡི་རྡོ་རྗེ། དཔལ་གསང་བ་འདུས་པ། འཁོར་ལོ་བདེ་མཆོག །མཁའ་འགྲོ་མ་སེངྒེའི་གདོང་པ་ཅན། ཕྱག་ན་རྡོ་རྗེ་འབྱུང་པོ་འདུལ་བྱེད། གུར་ལྕམ་དྲལ་གསུམ། རྡོ་རྗེ་འཆང་ལ་རྒྱ་གར་གྲུབ་ཆེན་བརྒྱད་ཅུས་བསྐོར་བ། ས་སྐྱ་གོང་མ་རྣམ་ལྔ། ངོར་ཨེ་ཝཾ་ཆོས་ལྡན་གྱི་བླ་བརྒྱུད། སྒོ་ཁྱམས་སུ་རྒྱལ་ཆེན་སྡེ་བཞི་དང་རི་རབ་ཆོས་འཁོར། སྲིད་པའི་འཁོར་ལོ། ཡུལ་ལྷ་གཞི་བདག་སོགས་ཀྱི་བྲིས་སྐུ། ཟངས་གསེར་ལས་གྲུབ་པའི་སངས་རྒྱས་གཙོ་འཁོར་གསུམ་མི་ཚད་ཙམ་རེ་དང་། གསེར་གདུང་། ཡི་དམ་ཀྱེེ་རྡོར་གྱི་ལི་སྐུ་མི་ཚད་ཙམ། བཀའ་གདམས་མཆོད་རྟེན། རྒྱལ་བའི་བཀའ་བསྟན་འགྱུར་སོགས་བཞུགས། ལྷ་ཁང་ཆེ་བ་ལ་ཀ་བ་༦༠ཅན་རབ་རྒྱལ་ཤིང་རྟ་(༡༩༥༤)ནས་བཞེངས་པ་ས་ཁྱི་(༡༩༥༨)ལ་གནམ་རྒྱན་དང་། མདོ་གཅལ། ཚོན་བཟོ་སོགས་མ་གཏོགས་ཕལ་ཆེར་གྲུབ། གཞན་ཀུན་རིག་ལྷ་ཁང་དང་། མི་ལའི་ལྷ་ཁང་། དཔེ་མཛོད་ཁང་བཅས་སུ་སྐུ་གསུང་ཐུགས་རྟེན་ཁྱད་པར་ཅན་སྣ་ཚོགས་དང་། བཀའ་གསར་རྙིང་གི་པོད་སྣ་ཚོགས། ས་ངོར་གྱི་གསུང་རྣམ་ཐར་སྣ་ཚོགས། ཁྱད་པར་བོད་ཀྱི་མཁས་དབང་རིས་མེད་ཀྱི་གསུང་འབུམ་སྣ་ཚོགས་བཅས་བཞུགས།
གཞན་ཡང་མགོན་ཁང་སྒྲུབ་ཁག་དང་། བུམ་ཁང་སྒྲུབ་ཁག །ངོར་པའི་སྒྲུབ་ཁག །ལྷ་རྗེའི་སྒྲུབ་ཁག །རག་རའི་སྒྲུབ་ཁག །ཁ་སྟག་སྒྲུབ་ཁག་བཅས་སྒྲུབ་ཁག་དྲུག་བཞུགས་པ་ལས་མགོན་ཁང་སྒྲུབ་ཁག་ཁོ་ནའི་རྟེན་ལའང་། གུར་ལྕམ་དྲལ་གསུམ་དང་པུ་ཊ་མིང་སྲིང་བཅས་ཀྱི་སྐུ་བརྙན་ཚད་ལྡན་སྨན་འདག་ལ་བཟོས་ཏེ་ངོར་ཨེ་ཝཾ་ཆོས་ལྡན་ནས་གདན་དྲངས་པའི་ཞལ་འབག་གསོལ་ཏེ་བཞེངས་པ་དང་། དཔལ་ས་སྐྱ་ནས་གདན་དྲངས་པའི་དམ་རྫས་ལས་བཟོས་པའི་དམ་ཅན་པུ་ཊའི་ཞལ་འབག །ཡི་དམ་རྡོ་རྗེ་གཞོན་ནུའི་ཞལ་འབག །གཞན་ཡང་ཆོས་སྐྱོང་སྲུང་མ་རྣམས་ཀྱི་ཞལ་འབག །ལི་མའི་སྐུ་འདྲ་གྲངས་མང་། བཀའ་གདམས་པའི་མཆོད་རྟེན། ཟངས་གསེར་ལས་གྲུབ་པའི་བླ་མ་དང་ཡི་དམ། སངས་རྒྱས། བྱང་སེམས། ཆོས་སྐྱོང་བཅས་ཀྱི་སྐུ་འདྲ། གནའ་བོའི་ཁྲབ། རྨོག །ཕུབ། མདུང་། སྟ་རེ། ཤང་ལང་། མདའ། གཞུ། མེ་བོའུ། གྲི་སོགས་གོ་ཆ་སྣ་ཚོགས། གཅན་གཟན། རི་དྭགས། སྒོ་ཕྱུགས་སོགས་ཀྱི་གསོབ་སོགས་མཆོད་རྫས་མ་ཚང་བ་མེད་པ་ཡོད་དོ། །དགོན་པའི་སྒྲིག་འཛུགས་ནི། བླ་བྲང་དང་། སྤྱི་ཆེན། དགོན་གཞུང་ཞེས་གཙོ་བོ་སྡེ་ཚན་གསུམ་ཡོད། དེ་ལས་བླ་བྲང་གིས། བླ་བྲང་ཁག་གསུམ་དང་མགོན་བླ་གཉིས་ལ་ཉིན་བཞིན་ཇ་མེ་མདུན་དུ་སྐྱེལ་བ་དང་། འབྲུ་རིགས། མར། ཇ། ཤ་བཅས་ཀྱི་ཟས་ཕོགས་སྤྲོད་དགོས། དགོན་འདིའི་རྟ་དྲེལ་ཡོངས་རྫོགས་འཚོ་བ་དང་། དགུ་ཆུང་ཚོགས་པའི་སྐབས་དགེ་འདུན་རྣམས་ལ་བསོད་སྙོམས་འབུལ་དགོས་པས། བླ་མ་གསུམ་དང་མགོན་བླར་ཕུལ་བའི་དངོས་པོ་ཕྱེད་སུམ་ཆ་གཅིག་ཐོབ་སྐལ་ཡོད། སྤྱི་ཆེན་གྱིས། བུམ་ཁང་སྒྲུབ་ཁག་ལ་ནམ་རྒྱུན་ཇ་མེ་སྤྲོད་པ་དང་། ལོ་རེ་བཞིན་འབྲུ་རིགས་དང་། ཇ་མར། ཤ་བཅས་ཀྱི་ཕོགས་སྤྲོད་རྒྱུ། དམར་ཆེན་ཞེས་པའི་དུས་མཆོད་སྐབས་དགེ་འདུན་ལ་བསོད་སྙོམས་འབུལ་དགོས་པས་དགོན་པ་ལ་རིམ་གྲོ་མཆོད་འབུལ་གྱི་ཡོན་ཕུལ་བ་རྣམས་དབང་། དགོན་གཞུང་ཞེས་བླ་བྲང་དང་སྤྱི་ཆེན་གང་ལའང་མ་ལྟོས་པར་དགོན་གཞུང་ལ་འབུལ་བསྟོད་ཞབས་ཏོག་ཡོད་པ་རྣམས། དགོན་པའི་ཕྱག་མཛོད་ཆེན་མོས་རྩིས་ལེན་ཐོ་འགོད་དང་། སྤྱོད་བཟང་གཞུང་དྲང་ཅན་གྱི་གྲྭ་པ་ཞིག་ལ་བདག་གཉེར་བྱེད་དུ་བཅུག་སྟེ་དགོན་གཞུང་གིས་རྟེན་བཞེངས་སོགས་འགྲོ་གྲོན་རྣམས་གཏོང་བ་མི་ཆེན་བླ་དཔོན་ཐུན་མོང་གིས་གོ་བསྡུར་བྱེད། ས་ཁྱི་ལོའི་དུས་ཟིང་གི་ཡར་སྔོན་དུ་བླ་གྲྭ་༡༡༣(ཡིག་ཚགས་ལྟར་)དང་། འདུ་ཁང་གསུམ་ལ་ཀ་བ་༡༩༢ ལྷ་ཁང་ཁག་བདུན་ལ་ཀ་བ་༨༦ ཇ་ཁང་སོགས་ཁག་བཅུ་གསུམ་ལ་ཀ་བ་༥༠ གྲྭ་ཤག་༦༥བཅས་ལ་འཛུགས་སྐྲུན་རྒྱ་ཁྱོན་སྤྱི་ཁྲུ་གྲུ་བཞི་མ་༨༥༡༠ སྐུ་འདྲ་༨༠༠ལྷག །གསུང་རབ་པོད་༢༠༥༠ལྷག །ཞལ་ཐང་༡༥༠༠ལྷག །མཆོད་ཆས་སྣ་གྲངས་༢༣༠༠ལྷག །དགོན་གཞུང་གི་སྤྱི་རྩ་ལ་ས་ཞིང་ཁལ་༩༠༠སྐོར་དང་། ནོར་༢༠༠ལྷག །རྟ་དྲེལ་༧༠ཙམ། དགུ་ཆེན་སོགས་ལོ་རེར་རྒྱུན་ཚོགས་ཉིན་༡༥༨ཡོད། སྐབས་བཅུ་གཅིག་པ་ཐེངས་གསུམ་པའི་ཚང་འཛོམས་གྲོས་ཚོགས་ཀྱི་ཚུན་དུ་མི་རིགས་ཆོས་ལུགས་དད་མོས་རང་དབང་གི་སྲིད་ཇུས་སོགས་རིམ་བཞིན་དོན་འབབ་བྱུང་བ་དང་བསྟུན་ཏེ། ༡༩༨༨ལོའི་ཟླ་༣ཚེས་༨ཉིན་ཆོས་སྒོ་འབྱེད་པའི་ཆོག་མཆན་ཐོབ་པ་ལ་གཏན་ཚད་བླ་གྲྭ་༢༠ཡིན། སེར་སྐྱ་ཐུན་མོང་གིས་ཉམས་གསོ་ཞུས་པས་འདུ་ཁང་ཀ་བ་༦༠ ཇ་ཁང་དང་མཛོད་ཁང་ཀ་བ་༦ གྲྭ་ཤག་༢༣བཅས་ལ་འཛུགས་སྐྲུན་རྒྱ་ཁྱོན་སྤྱི་ཁྲུ་གྲུ་བཞི་མ་༢༢༢༠ ནོར་༡༣ སྐུ་འདྲ་༦༤ ཞལ་ཐང་༡༠༩ གསུང་རབ་པོད་༢༩༠ མཆོད་ཆས་སྣ་གྲངས་༡༥༨ དགུ་ཆེན་སོགས་ལོ་རེར་རྒྱུན་ཚོགས་ཉིན་༢༧བཅས་ཡོད།
ཁོར་མོར་ཐབ་པ་
རྒྱུན་མི་ཆད་འཐབ་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མེ་ཞགས
དངོས་ལུགས་བདེན་ཚོལ་དང་ངོ་སྤྲོད་ཚད་ལྡན།
བྲག་ཀ་གཞི།
རྣལ་འབྱོར་གྱི་དབང་ཕྱུག་ཆེན་པོ་རྗེ་བཙུན་མི་ལ་རས་པ་ནི་༡༠༥༢ལོར་སྐུ་བལྟམས་པ་དང་༡༠༤༠ལོར་སྐུ་མྱ་ངན་ལས་འདས་ཚུལ་བཞེད། འོན་ཏེ་བོད་རྒྱ་ཚིག་མཛོད་ཆེན་མོར་༡༠༤༠ལོར་འཁྲུངས་པ་དང་༡༡༢༣ལོར་འདས་ཞེས་འཁོད་པར་གཞིགས་ན་དགུང་གྲངས་གྱ་བཞི་འཚོ་གཞེས་འདྲ་ན་ཡང་འཁྲུངས་འདས་ཀྱི་སྔ་ཕྱི་ལོ་འཁོར་གཅིག་ཏག་ཏག་གི་ཧེ་བག་ཆོད་འདུག་པས་ཡང་སྙིང་ཚད་འཛིན་དུ་འོས་པ་གང་ཡིན་དཔྱད་པར་འཚལ།
ཁོར་ཡུག་གི་རི་བདུན་
དུས་འཁོར་ལས་བཤད་པའི་ཁོར་ཡུག་གི་རི་བདུན་ནི། འོད་སྔོན། མན་ད་ར། ནི་ཥ་ཌ། ནོར་བུའི་འོད། དྲོ་ཎ། གངས་རི། རྡོ་རྗེའི་རི་རྣམས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁོན་ཀླུའི་དབང་པོ་
དེ་སྔོན་བཙན་པོ་ཁྲི་སྲོང་ལྡེ་བཙན་སྐབས་ཀྱི་ལོ་ཙཱ་བ་ཆེན་པོའི་གྲས་ཡིན། ཡབ་དཀོན་པ་རྗེ་གུང་སྟག་གམ་མཚན་གཞན་འཁོན་དཔལ་པོ་ཆེ་དང༌། ཡུམ་རླངས་ཁམས་པ་གོ་ཆའི་གཅེན་མོ་རླངས་བཟའ་ནེ་ཆུང་གཉིས་ཀྱི་སྲས་གཉིས་ཡོད་པའི་ཆེ་བ་ཡིན། 《ས་སྐྱའི་གདུང་རབས》ཁག་སོགས་བོད་ཀྱི་ལོ་རྒྱུས་མང་པོའི་ནང་འཁོན་ལོ་ཙཱ་བ་ཀླུའི་དབང་པོ་སྲུང་འདི་སད་མི་བདུན་གྱི་གྲས་སུ་འདྲེན་པ་གནང་ཡོད། འོན་ཀྱང་སད་མི་དྲུག་ཏུ་ཁས་ལེན་སྐབས་འཁོན་ལོ་ཙཱ་བ་འདི་འདྲེན་སྲོལ་མི་འདུག ལོ་ཙཱ་བ་འདིས་བཙན་པོ་ཁྲི་སྲོང་ལྡེ་བཙན་གྱི་ནང་བློན་མཛད་ཅིང༌། རྗེས་སུ་མཁན་ཆེན་ཞི་བ་འཚོའི་དྲུང་དུ་རབ་བྱུང་བསྙེན་རྫོགས་ཀྱི་སྡོམ་པ་བཞེས་ཤིང༌། མཁན་ཆེན་དང་རླངས་ཁམས་པ་གོ་ཆ་གཉིས་ཀྱི་དྲུང་ནས་ཆོས་མང་དུ་གསན། ལོ་ཙཱ་ཡང་མཁས་པར་མཁྱེན་པས་ལོ་ཙཱ་བ་རབ་དགུའི་ནང་གསེས་བར་པ་གསུམ་གྱི་གྲས་སུ་ཡང་འདྲེན། སྐུ་ཚེའི་སྨད་དུ་བྲག་ཡེར་པར་སྒོམ་སྒྲུབ་མཛད་ནས་གྲུབ་པ་ཐོབ་སྟེ་དྲིལ་བུ་ནམ་མཁར་བཞག་པས་ཁོང་བཞུགས་སའི་ཕུག་པ་དེར་དྲིལ་བུ་ཕུག་ཅེས་མིང་ཐོགས་པ་ཡིན་ཞེས《བྲག་ཡེར་པའི་དཀར་ཆག》ནང་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁོར་ཡུག་གི་གླིང་བདུན་
ཟླ་བའི་གླིང༌། འོད་དཀར་གྱི་གླིང༌། ཀུ་ཤའི་གླིང༌། མིའམ་ཅིའི་གླིང༌། ཁྲུང་ཁྲུང་གི་གླིང༌། དྲག་པོའི་གླིང༌། འཛམ་གླིང་ཆེན་པོ་རྣམས་སོ། །
གཙུག་གཡུ་
འདི་ནང་དོན་དངོས་ལ་ལྟ་བསམ་ནགཙུག་གཡུ་ཞེས་པའི་དྲ་ངོས་ལ་ཕེབས།
ཁོལ་བཏོན་རེ་ཙམ་
ཐར་ཐོར་རམ་སྣེ་ཁ་རེ་རེ་ཙམ།
ཁོལ་ཞིང་ན་བ་
འཁོལ་ཞིང་ན་བ།
ཁོལ་བཏོན་རེ་ཙམ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁོལ་ཞིང་ན་བ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁོས་དཔོན་
སྤྱི་ཁྱབ་རིམ་པའི་སྲིད་འཛིན་གྱི་དཔོན་རིགས་ཤིག་སྟེ། རུ་ཆེན་ལྔ་པོ་སོ་སོར་ཁོས་དཔོན་རེ་ཡོད་པ་ནི། བོད་ཀྱི་དབུ་རུའི་ཁོས་དཔོན་མགར་སྟོང་བཙན་ཡུལ་བཟུང༌། ཞང་ཞུང་གི་ཁོས་དཔོན་ཁྱུང་པོ་སྤུངས་སད་ཟུ་རྩེ། སུམ་པའི་ཁོས་དཔོན་ཧོར་བྱ་ཞུ་རིང་པོ། ཆིབས་ཀྱི་ཁོས་དཔོན་དབས་བཙན་བཟང་དཔལ་ལེགས། མཐོང་ཁྱབ་ཀྱི་ཁོས་དཔོན་ཅོཀ་རོ་རྒྱལ་མཚན་གཡང་ཀོང་བཅས་ཡིན་པར་《ཆོས་འབྱུང་མཁས་པའི་དགའ་སྟོན》ནང་དུ་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
Pramanasamuccaya
སློབ་དཔོན་ཕྱོགས་ཀྱི་གླང་པོས་མཛད་པར་གྲགས་པའི་བོད་སྐད་དུ། ཚད་མ་མདོ་ཟེར་བ་དེ་ཡིན་ནམ་སྙམ།
ཁོས་སུམ་ཅུ་རྩ་དྲུག་
བཀའ་ཡི་ཁྲིམས་ཡིག་ཆེན་པོ་དྲུག་བཀའ་གྲོས་ཆེན་པོ་དྲུག ཡིག་ཚངས་དྲུག བཀའ་ཡི་ཕྱག་རྒྱ་དྲུག རྐྱེན་དྲུག དཔའ་མཚན་དྲུག་བཅས་ཡིན་པར་ཆོས་འབྱུང《མཁས་པའི་དགའ་སྟོན》ནང་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དགའ་རུ་དགོན།
མཚན་གཞན་ལ། ལ་རྩད་ཨ་ནིའི་དགོན་ཞེས་ཞུ། ཐོག་མར་གནས་དེར་དགེ་སློང་ཨུཏྤ་ལ་ཞབས་སྐོར་དུ་ཕེབས་སྐབས་“ཨང་སྐྱིད་པོ་”ཞེས་པ་ནས་རི་ཁྲོད་མཇལ་བས་ལ་ཆུང་དེར་“དགའ་རུ་ལ་”ཐོགས་ཞེས་གསུངས་ཏེ་དགའ་རུ་ལ་རྩེར་མཆོད་རྟེན་ཞིག་ཀྱང་བཏབ་གནང་མཛད་ཅེས་གསུངས།
དེ་ནས་སྤྱི་ལོ་༡༩༨༧ལོར་སྐུ་ཞབས་མཐུ་སྟོབས་ལགས་ཀྱིས་གཙོ་བོ་གནང་བའི་དད་ལྡན་པ་ཚོས་ཐོག་མར་དབྱེན་འདུམ་མཆོད་རྟེན་ཞིག་བཞེངས་རྩིས་གནང་བ་ལ་མཆོད་རྟེན་གྱི་རྨང་འབྲུ་སྐབས་ཟངས་མདོག་དཔལ་རིའི་སཙྪ་ཐོན་པས་མཆོད་རྟེན་དེ་བདུད་འདུལ་མཆོད་རྟེན་དུ་བསྒྱུར། མཆོད་རྟེན་གྱི་གཟུངས་སུ་དགེ་སློང་ཨུཏྤ་ལ་ཡི་ན་བཟའ་དང་། བཞེས་ཆས། གུ་རུ་ཆོས་དབང་གི་སྐུ་ཤ་སོགས་ནང་རྟེན་དུ་ཕུལ། སྒོ་འཁྱིམས་ནང་དུ་གུ་རུ་རིན་པོ་ཆེའི་སྐུ་བརྙན་བཅས་ཕུལ། དེ་ནས་རིམ་བཞིན་དབྱེན་འདུམ་མཆོད་རྟེན་དང་། རྣམ་རྒྱལ་མཆོད་རྟེན། བྱང་ཆུབ་མཆོད་རྟེན་སོགས་གསར་བཞེངས་གནང་། དེ་ནས་རིན་ཆེན་སྒང་དགོན་པའི་ཚབ་ཏུ་བཙུན་མའི་དགོན་དེ་བཞེངས་པར་མཛད། སྨན་བླ་དང་། བླ་མཆོད། སྒྲོལ་ཆོག་སོགས་ཕྱག་བཞེས་གནང་སྟེ་སྤུངས་རིའི་དུར་ཁྲོད་དུ་སྨོན་ལམ་གསུང་བ་སོགས་ལ་ཕེབས་པ་ཡིན། འདུ་ཁང་ཀ་རིང་གཉིས་དང་། ཀ་ཐུང་བརྒྱད་ཀྱི་གདོང་གྲལ་ལ་ཐུགས་རྗེ་ཆེན་པོ་བཅུ་གཅིག་ཞལ་དང་། རྗེ་ཡབ་སྲས་གསུམ་སོགས་ཀྱི་སྐུ་བརྙན། གཙང་ཁང་ནང་དུས་གསུམ་སངས་རྒྱས་ཐོག་སོ་གཅིག་ལྷག་དང་འབྲེལ་བའི་གནས་བརྟན་བཅུ་དྲུག་བརྐྱངས་ཁྲུ་གང་ལྷག་ཙམ་དང་སྨན་བླ་བདེ་གཤེགས་བརྒྱད་སོགས་གསར་བཞེངས་གནང་བ་མཇལ་རྒྱུ་ཡོད།"""གངས་ཅན་བོད་ཀྱི་གནས་བཤད་ལམ་ཡིག་གསར་མ་ལས་གཞིས་རྩེ་ས་ཁུལ་གྱི་གནས་ཡིག ཆོས་འཕེལ་གྱིས་བརྩམས།"
ཁྱ་དགེ་དགོན་
མདོ་སྨད་ཁུལ་ཀླུ་ཆུའི་བྱང་རྒྱུད་ཀྱི་དགོན་པ་གྲགས་ཅན་ཞིག་སྟེ། ཁྱ་དགེ་ལེགས་བཤད་གླིང་ཟེར། ཐོག་མར་ཁྱ་དགེ་དཀའ་བཅུ་དོན་ཡོད་རྒྱ་མཚོས་རབ་བྱུང་བཅུ་པའི་མེ་ཕག(༡༥༨༧)ལོར་བཏབ། ཁྱ་དགེ་དཔོན་སློབ་རིམ་བྱོན་གྱིས་དགོན་པ་བསྐྱངས་སྟེ། དགེ་ལུགས་དགོན་པ་བྱིངས་ལྟར་གྱི་ཆོ་ག་ཆ་ཚང་བའི་ཐོག་སྨན་བླ་དང༌། ཚེ་དཔག་ལྷ་དགུ་བཅས་ཀྱི་ཆོ་ག་གཏོང་ཞིང༌། ཁྱ་དགེ་བློ་གྲོས་རྒྱ་མཚོས་དགུང་ལོ་ཞེ་གསུམ་པ་རབ་བྱུང་བཅུ་གཉིས་པའི་མེ་ཁྱི(༡༧༠༦)ལོར་མ་རྐི་རིལ་སྒྲུབ་ཀྱི་ཆོ་ག་བཙུགས། རབ་བྱུང་བཅུ་བཞི་པའི་ཤིང་སྟག(༡༨༥༤)ལོར་འབྲས་སྤུངས་དང༌། སེ་ར་བྱེས་ཀྱི་ཡིག་ཆའི་ཐོག་ནས་གཞུང་ཆེན་པོ་ལྔའི་སློབ་གཉེར་བྱེད་པའི་སྲོལ་བཙུགས། དགོན་འདིར་བཞུགས་པའི་རྟེན་གསུམ་གཙོ་ཆེ་བ་ཁག་གི་གནས་ཚུལ་མདོར་བསྡུས་ཙམ《མདོ་སྨད་ཆོས་འབྱུང》ལྕགས་དཔར་མའི་ཤོག་གྲངས༦༩༣པ་གསལ་བ་དེར་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁྭ་
ཁྭ། ༡དད་འབུལ་ཞུས་པའི་འབྲུ་རིགས་ཀྱི་སྤྱི་མིང༌། ༢འབྲུ་རིགས་སྤྱིའི་མིང༌། དཔེར་ན་མཚུར་ཕུའི་དགོན་པའི་ནང་གི་རྡོ་རིང་ཡི་གེའི་ཡིག་ཕྲེང༢༨པ་ནས༣༡པ་ལས། ལྷ་རོས་ཀྱི་འབངས་དང༌། དཀོར་ལ། ཁྲལ་མྱོ་དབབ་པ་དང༌། ཁྭ་དང༌། ཆད་ཀ:མྱྀ་བཞེས་པ་ལས་སྩོགས་པ་ཡང༌། ལྷ་རྀས་ཆེན་པོའི་ཐང་དུ་བཀའས་གནང་ངོ༌། །ཞེས་དང༌། ༡༠༧༧པའི་ཡིག་ཕྲེང༦༠པ་ལས། ཁྭ་མངན་ལྟ་བུ་གཉེར་ཆེན་གྱི་སུག་ལས་གྱང་རྔོ་ཐོག་ན། ཞེས་དང༌། ༡༡༡༡པའི་ཡིག་ཕྲེང་དང་པོར། རྒོད་སྩང་ཆོགས་པའི་སྩང་དང༌། ཁྭ་སྩང་པ་རྣཾ་གཉིས་ཀྱི་སྩང་རྩིས། ཞེས་དང༌། ཡིག་ཕྲེང༡༠པ་ལས་ཤ་ཅུ་ཁྭ་མངན་ཀྱི་རྟའི་ལོའི་དཔྱིད་རྩིས་བགྱིས་པའི་གཞི་ལུས་གྲོ་ནས་ཁལ་ཉིས་སྟོང་དྲུག་བརྒྱའ་དགུ་བཅུ་རྩ་ཕྱེ་དང་དགུ་དང་བྲེ་དགུ་ཞེས་དང༌། ཡིག་ཕྲེང༡༢ལས། རྟའི་ལོའི་སྟོན་རྒྱ་ཤ་ཅུ་པ་སྟོང་སྡེ་གསུམ་ལ་རྐྱ་དྲུག་བརྒྱའ་བརྒྱད་ཅུ་རྩ་བཞི་མཆིས་པ། རྐྱ་གཆིག་ཀྱང་ཁྭ་ཁལ་གཉིས་གཉིས་འབུལ་བ་བསྡོམས་ན་ནས་ཁལ་སྟོང་སུམ་བརྒྱའ་དྲུག་ཅུ་རྩ་བརྒྱད་བྱུང་བ་ཞེས་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
རྩེ་ཆེན་དགོན།
གངས་ཅན་བོད་ཀྱི་གནས་བཤད་ལམ་ཡིག་གསར་མ་ལས་གཞིས་རྩེ་ས་ཁུལ་གྱི་གནས་ཡིག ཆོས་འཕེལ་གྱིས་བརྩམས།
ཁྱད་དུ་བསད་
བརྩི་འཇོག་མི་བྱེད་པའམ། མཐོང་ཆུང་བྱས་པ།
ཡུལ་རིང་ལྷ་ཁང་
ཡུལ་རིང་ལྷ་ཁང་ནི། གཟིམ་ཤག་ཤར་ལྷོའི་ཤར་དང་། བྱང་རྩེ་ཚང་གི་ལྷོ་ངོས་སུ་ཡོད། ལྷ་ཁང་འདི་བཙན་པོའི་དུས་ནས་ཡོད་སྐད་ལ་ཉམས་གསོ་ཞུ་ཐུབ་མེད་ཀྱང་དེའི་ནང་གི་རྡོ་བརྐོས་ཀྱི་ཤཱཀྱ་ཐུབ་པ་དང་། གུ་རུ་མཚོ་སྐྱེས་རྡོ་རྗེ། ཁྲོ་བོ་མི་གཡོ་བ་རྒྱལ་ཆེན་ཡུལ་འཁོར་སྲུང་སོགས་ད་ལྟ་མཁར་རྔ་གདོང་ལྷ་ཁང་དུ་བཞུགས།
ཁྱད་པར་ཅན་གྱི་སྤྱོད་པ་ལྔ་
༡གུས་པའི་ལས་བདག་གིས་བྱེད་པ། ༢ས་རང་བཞིན་དུ་གནས་པ་དང་མཉམ་པའམ་ལྷག་པར་འགྲོ་བ། ༣བླ་མའི་གནས་བྱེད་པ། ༤དགེ་སློང་ལ་ལྟུང་བ་གླེང་དྲན་སོགས་ཆད་ལས་སུ་གཏོང་བའི་ལས་བྱེད་པ། ༥ས་རང་བཞིན་པ་དང་མཉམ་འགྲོགས་བྱེད་པའོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁྱད་པར་བརྒྱད་
ངེས་ཚིག་གི་ཁྱད་པར། བསླབ་པ་གསུམ་ལ་སློབ་པ་དང་ཕུང་པོ་ལྔའི་སྦྱོང་ཚུལ་གྱི་ཁྱད་པར། ཡོན་ཏན་གྱི་གྲངས་གོང་ནས་གོང་དུ་འཕེལ་བའི་ཁྱད་པར། མཐུ་ཕུལ་དུ་བྱུང་བ་ཐོབ་པའི་ཁྱད་པར། ཕར་ཕྱིན་ལྷག་པའི་ཁྱད་པར། རྣམ་སྨིན་གྱི་སྐྱེ་བ་འཛིན་པའི་ཁྱད་པར། ཐོབ་པའི་རྟགས་དང་མཚན་ལྟས་ཀྱི་ཁྱད་པར། གཉེན་པོ་ཡོངས་སྦྱོང་གི་ཁྱད་པར་རོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁྱ་དགེ་བློ་གྲོས་རྒྱ་མཚོ་
མདོ་སྨད་ཅོ་ནེའི་ཁུལ་དུ་ཡབ་ཀླུ་འབུམ་ཡག་དང་ཡུམ་ལྷ་མོ་མཆོ་གཉིས་ཀྱི་སྲས་སུ་རབ་བྱུང་བཅུ་གཅིག་པའི་ཤིང་འབྲུག(༡༦༦༤)ལོར་འཁྲུངས། དགུང་ལོ་བདུན་ལ་ཡི་གེ་འབྲི་ཀློག་སྦྱངས་བརྩོན་མཛད། ལོ་ལྔའི་རིང་ཕྱུགས་འཚོ་བའི་ཞོར་ལ་ཡིག་རྩ་ཆོད་ངེས་ཀྱི་སློབ་སྦྱོང་གནང༌། དགུང་ལོ་བཅུ་གཅིག་ལ་དབོན་གོང་མ་ལུང་རིགས་རྒྱ་མཚོའི་དྲུང་ནས་རབ་བྱུང་བསྒྲུབས་ཏེ་མཚན་ལ་བློ་གྲོས་རྒྱ་མཚོར་གསོལ། ཅོ་ནེ་ཆོས་རྗེ་དང་མཉམ་དུ་དབུས་སུ་ཕེབས་ནས་འབྲས་སྤུངས་སྒོ་མང་གྲྭ་ཚང་དུ་ཞུགས། ཁྲི་ཆེན་དགེ་འདུན་ཕུན་ཚོགས(དགའ་ལྡན་ཁྲི་ཐོག་ལྔ་བཅུ་པ)དེ་དུས་གྲྭ་རྐྱང་སློབ་གཉེར་གནང་སྐབས་དང་ཁེལ་བས་ཁོང་གཉིས་འཛིན་གྲྭ་གཅིག་ཡིན་པ་དང༌། སློབ་གཉེར་ཡར་རྒྱས་ཡོང་ཆེད་འཛིན་གྲྭ་གཤམ་དུ་བབས་ནས་ཕར་ཕྱིན་སྐབས་དང་པོ་གཉིས་བསྐྱར་དུ་སློབ་སྦྱོང་གནང༌། པཎ་ཆེན་བསོད་གྲགས་ཀྱི་འདུལ་བ་ཐུགས་འཛིན་གནང་ནས་རྭ་སྟོད་གྲྭ་ཚང་དུ་ཕེབས་ཏེ་འདུལ་བ་དང་རྣམ་འགྲེལ་སྦྱངས། གསང་ཕུ་དབྱར་ཆོས་ལ་གྲྭ་སྐོར་མཛད། ཕ་བོང་ཁ་པ་ངག་དབང་བསྟན་འཛིན་གྱི་དྲུང་ནས་བསྙེན་རྫོགས་ཞུས། འཇམ་དབྱངས་བཞད་པ་ངག་དབང་བརྩོན་འགྲུས་དང༌། ཁྲི་ཆེན་རྒྱ་ནག་པ་བློ་གྲོས་རྒྱ་མཚོ། བཀའ་འགྱུར་བ་སྦྱིན་པ་རྒྱ་མཚོ་སོགས་བླ་མ་དགེ་བཤེས་བཅུ་ལྷག་ཙམ་བསྟེན་ནས་མདོ་སྔགས་ཀྱི་ཆོས་རྒྱ་ཆེར་གསན། དབུས་ཀྱི་སློབ་གཉེར་གྲུབ་ནསྲ་རང་ཡུལ་དུ་ཕེབས་ཏེ་དགོན་པའི་འདུ་ཁང་དང་རྟེན་གསུམ་མང་པོ་གསར་བཞེངས་གནང༌། དགུང་ལོ་ཞེ་གཉིས་ལ་ཕེབས་པ་ནས་སྐུ་འབུམ་དང་དགོན་ལུང་སོགས་གནས་དང་དགོན་སྡེ་མང་པོར་མཇལ་སྐོར་དུ་ཕེབས་པ་དང་ཆབས་ཅིག་དད་ལྡན་སློབ་མ་མང་པོར་འདོད་མོས་དང་འཚམས་པའི་ཆོས་བཀའ་ཡིད་ཚིམ་ངེས་གནང༌། དགུང་ལོ་མཐོན་པོར་ཕེབས་ནས་རི་ཁྲོད་དུ་འཚོ་བ་ངན་ངོན་ཙམ་ལ་བརྟེན་ནས་སྒོམ་སྒྲུབ་གཙོ་བོར་མཛད་དེ། དགུང་ལོ་དོན་བདུན་པ་རབ་བྱུང་བཅུ་གཉིས་པའི་ལྕགས་སྤྲེལ(༡༧༤༠)ལོར་སྐུ་གཤེགས། གསུང་རྩོམ་གྲས་འཇམ་དབྱངས་བཞད་པའི་གསུང་རྒྱུན་ཟིན་བྲིས་སུ་མཛད་པའི《འཇིགས་བྱེད་དང་བདེ་མཆོག་གི་བསྐྱེད་རིམ》དང༌། 《རང་ཉིད་ཀྱི་རྣམ་ཐར་སྐལ་ལྡན་རེ་སྐོང》《ལྟུང་བཤགས་ཀྱི་འགྲེལ་པ》《ལམ་རིམ་ལ་སྦྱར་བའི་སྙན་ངག》སོགས་པོད་གཅིག་ཙམ་ཡོད། 《གསང་བའི་རྣམ་ཐར》ཁག་གཉིས་སློབ་མ་རྣམ་གཉིས་ཀྱིས་མཛད་པ་ཡོད་ཀྱང་འདིར་མ་བྲིས།
༼དུང་དཀར་ཚིག་མཛོད་ཆེན་མོ་༽ནས་བཏུས།
མཁས་གྲུབ་ཁྱུང་པོ་རྣལ་འབྱོར།
རྩོམ་སྒྲིག་པ་མཁན་པོ་ཨོ་རྒྱན་རིག་འཛིན། (༢༠༢༡། ༠༤། ༢༦)
འཁྲུངས་ཡུལ་དང་ཡབ་ཡུམ་སོགས།
མཁས་གྲུབ་ཁྱུང་པོ་རྣལ་འབྱོར་ཉིད་ནི་ (990–1140) ནི་སྙེ་མོ་ར་མངས་སུ་ཡབ་ཁྱུང་རྒྱལ་སྟག་སྐྱེས་དང་། ཡུམ་འགོས་བཟའ་བཀྲ་ཤིས་སྐྱིད་གཉིས་ཀྱི་སྲས་སུ་འཁྲུངས་ཤིང་ཤངས་པ་བཀའ་བརྒྱུད་ཀྱི་ཆོས་སྲོལ་ཐོག་མར་འབྱེད་མཁན་ཡིན། ཁོང་འཁྲུངས་མ་ཐག་པའི་དུས་སུ་རྒྱ་གར་གྱི་གྲུབ་ཆེན་ཨ་མོ་གྷ་བཛྲ་བྱོན་ཏེ་བུ་ཆུང་འདིས་བསྟན་འགྲོའི་དོན་རྒྱ་ཆེན་པོ་བྱེད་ཐུབ་པ་ཞིག་འབྱུང་ཞེས་ལུང་བསྟན་མཛད། རུས་ཁྱུང་པོ་ཡིན།
རྙིང་མའི་རྫོགས་ཆེན་དང་ཕྱག་ཆེན་དོ་ཧཱ་སོགས་ལ་ཉམས་ལེན།
སྐབས་དེར་མི་ཐམས་ཅད་ཀྱིས་ཁྱོད་ཆོས་པ་མིན་པར་བོན་པོ་ཡིན་པར་འདུག་ཟེར་ནས་བརྙས་སྨོད་བྱས་པར་བརྟེན། རྒྱ་གར་དུ་འབྱོན་དགོས་པར་དགོངས་ནས་གསེར་སྲང་མང་པོ་གྲ་སྒྲིག་གནང་བས་ཡབ་ཡུམ་གཉིས་ཀྱིས་ངེད་གཉིས་ལོ་ན་རྒས་པས་མ་ཤི་བར་རྒྱ་གར་དུ་མ་འགྲོ་གསུངས་ནས་མ་བཏང་། དེ་ནས་བོན་གྱི་སློབ་མ་བུ་ཆེན་མཁས་པ་རྣམས་ལ་ལས་འཕྲོ་གཉེར་གཏད་མཛད་དེ། གསང་སྔགས་སྔ་འགྱུར་གྱི་སློབ་དཔོན་འབྱུང་གནས་སེང་གེ་ལ་གསེར་དང་དར་གོས། རྟ་སོགས་ཕུལ་ནས་རྫོགས་ཆེན་གྱི་ཆོས་སྐོར་ཆ་ཚང་བར་གསན་ནས་སྒོམ་སྒྲུབ་དང་འཆད་སྤེལ་མཛད་པས་སློབ་མ་སུམ་བརྒྱ་ཙམ་བྱུང་། མཚན་སྙན་ཕྱོགས་ཐམས་ཅད་དུ་ཁྱབ་པར་གྱུར། ད་དུང་ཐུགས་མ་ཚིམ་པར་སློབ་མ་དེ་དག་བཞག་སྟེ། སྟོད་ལུང་ཤོ་མ་རར་སློབ་དཔོན་སྐོར་ནི་རཱུ་པའི་དྲུང་དུ་བྱོན་ནས་ཕྱག་ཆེན་དང་དོ་ཧཱ་སོགས་མདོ་སྔགས་ཀྱི་ཆོས་མང་པོ་གསན།
རྒྱ་བལ་གྱི་བླ་མ་བསྟེན་ཚུལ།
ད་དུང་ཐུགས་བློ་མ་ཁེངས་པར་རྒྱ་གར་དུ་འབྱོན་པར་དགོངས་ནས་སྲུ་མོས་གཡུ་མང་པོ་ཕུལ་བ་དང་། ས་ཞིང་བཙོངས་པའི་རིན་དང་། སྔར་གྱི་སློབ་མ་རྣམས་ཀྱིས་གསེར་མང་པོ་ཕུལ་བ་བཅས་བསྡོམས་པའི་གསེར་སྲས་བརྒྱ་ལྷག་ཙམ་ཡོད་པ་བསྣམས་ཐོག བལ་ཡུལ་དུ་གུ་ལང་གི་གསེར་གོང་འཕར་བ་དང་སྟབས་ཁེལ་ཏེ་གསེར་སྲང་སྟོང་ལྷག་བྱུང་བསྣམས་ནས་བལ་པོ་ཕམ་མཐིང་པའི་དྲུང་ནས་བདེ་མཆོག་དང་གདན་བཞི་ཞུས། བླ་མ་ར་ཧུ་ལ་བ་བཛྲ་བསྟེན་ནས་ཆོས་མང་པོ་གསན། རྒྱ་གར་དུ་ཕེབས་ནས་བླ་མ་རྡོ་རྗེ་གདན་པ་དང་མཇལ་ནས་འདོད་ཆོས་མང་པོ་གསན། གཞན་ཡང་གྲུབ་ཆེན་ཤྲི་བཛྲ་ས་ན་ཛ་དང་། བེེ་རོ་ཙཱ་ན་རཀྵིཏ། ཏ་ཐཱ་ག་ཏ་རཀྵིཏ། ཨ་མོ་གྷ་བཛྲ་སོགས་པཎྜི་ཏ་དང་། གྲུབ་ཐོབ་ཀྱི་བླ་མ་དང་། མཁའ་འགྲོ་མ་ཀ་ན་ཀ་ཤྲི་སོགས་མང་པོར་བསྟེན་ནས་སྔགས་ཀྱི་ཆོས་མཐའ་ཡས་པ་གསན་ཅིང་། བླ་མ་མེེ་ཏྲི་པ་ལས་མྱུར་མཛད་ཡེ་ཤེས་ཀྱི་མགོན་པོའི་ཆོས་སྐོར་ཆ་ཚང་བ་གསན། བླ་མ་མེེ་ཏྲི་པ་ལས་མྱུར་མཛད་ཡེ་ཤེས་ཀྱི་མགོན་པོའི་ཆོས་སྐོར་ཆ་ཚང་བ་གསན། པཎ་ཆེན་ནཱ་རོ་པའི་སྲིང་མོ་ཡེ་ཤེས་ཀྱི་མཁའ་འགྲོ་མ་ནི་གུ་མ་དང་མཇལ་ནས་སྒྱུ་ལུས་རྨི་ལམ་གྱི་དབང་དང་། ནཱ་རོ་ཆོས་དྲུག སྒྱུ་མ་ལམ་རིམ་སོགས་ཐུན་མོང་མ་ཡིན་པའི་གདམས་ངག་ཡོངས་སུ་རྫོགས་པ་གསན། གཞན་ཡང་། མཁའ་འགྲོ་མ་སུ་ཁ་སིངྷི་དང་། མཁའ་འགྲོ་མ་གངྒ་དྷ་ར་སོགས་བླ་མ་བརྒྱ་དང་ལྔ་བཅུ་ལྷག་ཙམ་བསྟེན་ནས་དེ་རྣམས་མངའ་བའི་གསང་སྔགས་ཀྱི་ཆོས་སྐོར་མཐའ་ཡས་པ་གསན་ཅིང་། ཆོས་ཡོན་དུ་གསེར་ཕངས་མེད་དུ་ཕུལ།
བོད་དུ་ཕྱིར་ཕེབས་ཏེ་འགྲོ་དོན་མཛད་ཚུལ།
དེ་ནས་བོད་དུ་ཕྱིར་ཕེབས་ཏེ་མངའ་རིས་སུ་འབྱོར་བ་དང་། ཇོ་བོ་རྗེ་ཨ་ཏི་ཤ་མངའ་རིས་སུ་བཞུགས་པ་དང་མཇལ་ནས་གསང་བ་འདུས་པ་དང་བདེ་མཆོག་སྐོར་གསན། དགེ་བཤེས་གླང་རི་ཐང་པའི་དྲུང་ནས་བསྙེན་རྫོགས་ཀྱི་སྡོམ་པ་ཞུས། བླ་མ་ར་ཧུ་ལ་གུཔྟ་བཛྲ་རྒྱ་གར་ནས་བོད་དུ་ཐེངས་གསུམ་ཕེབས་ཏེ་ཐུན་མོང་མ་ཡིན་པའི་གངས་སྔགས་ཀྱི་གདམས་པ་མང་དུ་ཐོབ། སློབ་མ་ཡང་མང་དུ་བྱུང་། ཐོག་མར་འཕན་པོ་འཇོག་པའི་ཕུ (ལྷ་ས་གྲོང་ཁྱེར་ཉང་བྲན་ཤང་གི་ཕུ) ལ་འགད་ཀར་གྱི་དགོན་པ་བཏབ་ནས་གནས་གཞི་བཟུང་བས་དེར་སློབ་མ་ཉིས་སྟོང་ལྷག་ཙམ་འདུས་ནས་མ་ཤོང་བས་བླ་མ་རང་ཉིད་ཡུལ་སོ་སོར་ཕེབས་ནས་དབྱར་སྟོན་གཉིས་ཀྱི་རིང་ཆོས་གསུངས། དགུན་དུས་སུ་སློབ་མ་རྣམས་མཚམས་དམ་པོ་ལ་སྡོད་དུ་བཅུག་པ་སོགས་ལོ་གསུམ་རིང་མཛད་པས་སློབ་མ་སུམ་སྟོང་ལྷག་ཙམ་བྱུང་། དེ་ནས་དགུང་ལོ་དོན་གཉིས་པར་ཤངས་སུ་ཕེབས་ནས་ལོ་གསུམ་གྱི་ནང་ཤངས་གཞོང་གཞོང་ལ་སོགས་པའི་དགོན་པ་བརྒྱ་དང་བརྒྱད་བཏབ། སྐུ་ཚེའི་སྨད་དུ་སློབ་མ་གྲྭ་པ་ཁྲི་བརྒྱད་ཙམ﹙རྣམ་ཐར་མང་པོའི་ནང་དེ་ལྟར་གསལ﹚འདུས།
སྐུ་མྱ་ངན་ལས་འདས་ཚུལ།
ཁོང་གི་ཞལ་ཆེམས་ལ་སྐུ་དམར་གདུང་དུ་འཇོག་དགོས་པར་གསུངས་ཀྱང་སློབ་མ་རྣམས་ཀྱི་ནང་སྐུ་གདུང་བགོ་བཤའ་བྱེད་འདོད་བྱེད་མཁན་ཤུགས་ཆེ་བར་བྱུང་སྟེ། ཞུགས་འབུལ་བྱས་ནས་གདུང་རྟེན་བཞེངས་པས་རྟེན་འབྲེལ་འཕྱུགས་ཞེས་རྣམ་ཐར་ལས་གསལ། ཞིབ་ཏུ«ཤངས་པ་བཀའ་བརྒྱུད་གསེར་ཕྲེང»དང་«མཁས་གྲུབ་ཁྱུང་པོ་རྣམ་འབྱོར་གྱི་རྣམ་ཐར»སོགས་སུ་གསལ་ལོ། །
ཕྱོགས་བཞིའི་རིགས་གསུམ་མགོན་པོའི་ལྷ་ཁང་
ཕྱོགས་བཞིའི་རིགས་གསུམ་མགོན་པོའི་ལྷ་ཁང་ཞེས་པ་ནི། སངས་རྒྱས་ཐམས་ཅད་ཀྱི་ཐུགས་ཀྱི་བརྩེ་བ་གཅིག་ཏུ་འདུས་པའི་མཚོན་བྱེད་མགོན་པོ་སྤྱན་རས་གཟིགས་དང་། སངས་རྒྱས་ཐམས་ཅད་ཀྱི་ཐུགས་ཀྱི་མཁྱེན་པ་གཅིག་ཏུ་འདུས་པའི་མཚོན་བྱེད་མགོན་པོ་འཇམ་དཔལ་དབྱངས། སངས་རྒྱས་ཐམས་ཅད་ཀྱི་མཐུ་སྟོབས་ནུས་པ་གཅིག་ཏུ་འདུས་པའི་མཚོན་བྱེད་མགོན་པོ་ཕྱག་ན་རྡོ་རྗེ་བཅས་ཡིན་པས་“རིགས་གསུམ་མགོན་པོས་མ་འདུས་སངས་རྒྱས་མེད”ཅེས་གསུངས་པར་གྲགས། དེའང་ར་ས་འཕྲུལ་སྣང་གཙུག་ལག་ཁང་བཞེངས་རྗེས“ཕྱོགས་བཞིའི་རིགས་གསུམ་མགོན་པོ”ཞེས་རིགས་གསུམ་མགོན་པོའི་སྐུ་བརྙན་བཞུགས་པའི་ལྷ་ཁང་བཞི་ཡོད་པ་ལ་ཤར་རིགས་གསུམ་མགོན་པོ་ནི། ཨི་སི་ལམ་ཕྱག་འཚལ་ཁང་དང་ཉེ་བར་ཡོད་པ་ལ་ད་ལྟ་ཉམས་གསོ་ཞུ་ཐུབ་མེད། ལྷོ་རིགས་གསུམ་མགོན་པོ་ནི། གཟིམས་ཤག་རམ་པའི་ཤར་ངོས་སུ་ཡོད་པ་ལ་ད་ལྟ་ཉམས་གསོ་ཞུས་ཤིང་སྔར་སྲོལ་ལྟར་དགའ་ལྡན་དགོན་གྱི་བདག་འཛིན་གནང་མུས། ནུབ་རིགས་གསུམ་མགོན་པོ་ནི། ཐོག་མར་གཡུ་ཐོག་ཟམ་པའི་ཉེ་འགྲམ་དུ་ཡོད་པ་[page 32] ལ་རྗེས་སུ་ཀླུ་སྒུག་རྒྱལ་སྒོའི་འགྲམ་དུ་སྤོས་གནང་བས། ད་ལྟ་གསར་བཞེངས་ཞུས་རྗེས་འབྲི་གུ་ཡང་རི་སྒར་གྱིས་བདག་འཛིན་གནང་མུས། བྱང་རིགས་གསུམ་མགོན་པོ་ནི། ཐོག་མར་ར་མོ་ཆེའི་བྱང་ངོས་གླིང་སྐོར་ལམ་དུ་ཡོད་པ་ལ་དེ་རྗེས་ར་མོ་ཆེ་རྡོ་ཟམ་འགྲམ་དུ་གནས་སྤོས་ཀྱིས་ཉམས་གསོ་ཞུས་རྗེས་ད་ལྟ་གར་རི་དགོན་གྱིས་བདག་འཛིན་གནང་བ་བཅས་ཡིན།
ཁྱད་པར་བརྗོད་པའི་རྒྱན་ལྔ་
དོན་རྒྱན་སུམ་ཅུ་སོ་ལྔའི་ནང་གསེས་ཉེར་ལྔ་པ་ཁྱད་པར་བརྗོད་པའི་རྒྱན་ནི་བརྗོད་བྱ་ཡོན་ཏན་དང༌། རིགས། བྱ་བ། རྫས། རྒྱུ་རྣམས་ལ་རང་རང་གི་མཚན་ཉིད་མ་ཚང་ཡང༌། ཚང་བ་དང་ཁྱད་མེད་པར་དངོས་པོའི་ནུས་པ་ཕུལ་དུ་བྱུང་བ་སྟོན་པའི་རྒྱན་ཞིག་སྟེ། དེའི་ནང་གསེས་རྣམ་གྲངས་ལྔ་ནི། ཡོན་ཏན་མ་ཚང་བའི་ཁྱད་པར་བརྗོད་པ། རིགས་མ་ཚང་བའི་ཁྱད་པར་བརྗོད་པ། བྱ་བ་མ་ཚང་བའི་ཁྱད་པར་བརྗོད་པ། །རྫས་མ་ཚང་བའི་ཁྱད་པར་བརྗོད་པ། རྒྱུ་མ་ཚང་བའི་ཁྱད་པར་བརྗོད་པ་བཅས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ལུགས་ཀྱི་བསྟན་བཅོས་ཨུཏྤ་ལའི་སྡོང་པོ།
༄༅།།འཇིག་རྟེན་ལུགས་ཀྱི་བསྟན་བཅོས་ལེགས་བཤད་ཨུད་པ་ལའི་སྡོང་པོ་ཞེས་བྱ་བ་བཞུགས་སོ།།
གང་སྐུ་ལྟ་བས་མི་ངོམས་མཚན་དཔེས་སྤྲས།།
གང་གསུང་ཚངས་པའི་དབྱངས་ཀྱིས་འགྲོ་ཡིད་འཕྲོག།།
གང་ཐུགས་ཤེས་བྱའི་གནས་སྣང་མ་ལུས་གཟིགས།།
མཉམ་མེད་ཤཱཀྱའི་དབང་པོའི་ཞབས་ལ་འདུད།།
གང་དེའི་རིང་ལུགས་ལུང་རྟོགས་དམ་པའི་ཆོས།།
བརྩེ་ལྡན་རྣམས་ཀྱིས་རྒྱ་ཆེར་སྤེལ་བ་ཡང་།།
ཐོག་མར་དྲང་དོན་འཇིག་རྟེན་ལུགས་ཀྱི་ཆོས།།
གལ་ཆེར་གཟིགས་ནས་མཁས་གྲུབ་རྣམས་ཀྱིས་མཛད།།
བདག་ཀྱང་རིག་གནས་ཕྱོགས་ལ་མོས་བློ་དང་།།
བསྟན་བཅོས་རྣམས་དང་རྒན་པོའི་ངག་ལ་རྟེན།།
ལུགས་ཀྱི་བསྟན་བཅོས་ཨུཏྤལ་སྡོང་པོ་འདི།།
སེམས་ཅན་སྤྱི་མཐུན་ལས་ལ་གྲུབ་པ་ཡིན།།
རྒྱ་གྲམ་རླུང་གི་དཀྱིལ་འཁོར་ས་ཡ་དང་།།
དྲུག་འབུམ་ཆགས་ཤིང་རྒྱ་ཞེང་གྲངས་མེད་དོ།།
གཉའ་ཤིང་མིང་ཅན་གསེར་གྱི་སྤྲིན་ཆེན་ཆགས།།
དེ་ལས་ཤིང་རྟའི་འཕང་ལོ་ལྟ་བུ་ཡི།།
སྦོམ་པོའི་ཆར་རྒྱུན་རིང་དུ་བབས་པ་ལས།།
ཆུ་ཡི་ཕུང་པོ་ཚངས་པའི་འཇིག་རྟེན་ཐུག།།
སངས་རྒྱས་སྟོང་ཞིག་འབྱུང་བའི་ལྟས་སུ་གོ།།
བསྐལ་པ་འདི་ཡང་བཟང་པོ་འོ་ཞེས་བརྗོད།།
ཆུ་ཡི་ཕུང་པོ་རླུང་གིས་བསྲུབས་པ་ཡིས།།
གསེར་གྱི་ས་གཞི་སྤྲིས་མའི་ཚུལ་དུ་གྲུབ།།
དེ་ཡིས་ཆུ་ཡི་ཕུང་པོ་ཞོམ་པ་ན།།
ཆུ་དཀྱིལ་རྔམས་སུ་དཔག་ཚད་འབུམ་ཕྲག་བརྒྱད།།
གསེར་གྱི་ས་གཞི་དཔག་ཚད་སུམ་འབུམ་དང་།།
བཞི་ཁྲིའི་དབུས་སུ་རི་རབ་ལྷུན་པོ་ནི།།
བང་རིམ་བཞི་ལྡན་ཤར་ཕྱོགས་དངུལ་ལས་གྲུབ།།
ལྷོ་ནི་བཻཌཱུརྱ་དང་ནུབ་ཕྱོགས་ནི།།
པདྨ་ར་ག་བྱང་ཕྱོགས་གསེར་ལས་བྱས།།
དཔག་ཚད་བརྒྱད་ཁྲི་ཕྲག་གཉིས་ཕྱེད་མཚོར་ནུབ།།
གཉའ་ཤིང་འཛིན་དང་བཤོལ་འཛིན་སེང་ལྡེང་ཅན།།
ལྟ་ན་སྡུག་རི་རྟ་རྣ་རྣམ་སྡུད་དང་།།
མུ་ཁྱུད་འཛིན་རི་ཞེས་བྱ་གསེར་རི་བདུན།།
ནང་མའི་ཕྱེད་ཆར་ཕྱི་མའི་རྩེས་སླེབ་སྟེ།།
རི་རབ་ཕྱི་ནས་རིམ་བཞིན་གྲུ་བཞིར་བསྐོར།།
བར་རྣམས་ལ་ནི་རོལ་བའི་མཚོ་བདུན་དང་།།
ལོངས་སྤྱོད་ས་པའི་གླིང་ཡང་དུ་མ་ཡོད།།
དེ་ཡི་ཕྱི་རོལ་བ་ཚྭའི་རྒྱ་མཚོའི་ནང་།།
ཤར་གླིང་ཟླ་གམ་ལྷོ་གླིང་ཤིང་རྟའི་དབྱིབས།།
ནུབ་གླིང་ཟླུམ་པོ་བྱང་ཕྱོགས་གྲུ་བཞི་སྟེ།།
རྒྱུ་ནི་སོ་སོའི་ཕྱོགས་ཀྱི་རི་རབ་མཚུངས་།།
མུ་ཁྱུད་ལྟ་བུར་བསྐོར་ནས་གནས་པ་ཡིན།།
འཛམ་གླིང་འོག་ན་དམྱལ་བ་ཡི་དྭགས་ཡོད།།
རྔ་ཡབ་གླིང་ན་སྲིན་པོ་གནས་པ་སྟེ།།
གླིང་བཞི་གླིང་ཕྲན་གཞན་རྣམས་མི་ཡི་གནས།།
རི་རབ་གསེང་ལ་ལྷ་མིན་གྲོང་ཁྱེར་ཡོད།།
རི་རྒྱལ་ཕྱེད་ན་རྒྱལ་ཆེན་བཞི་ཡི་གླིང་།།
གཞན་ཡང་གཞལ་མེད་ཁང་པའི་ལྷ་རྣམས་ནི།།
མཁའ་ལ་རྒྱུ་བ་ཉི་ཟླ་གཟའ་སྐར་ཟེར།།
རི་རབ་རྩེ་མོར་བརྒྱ་བྱིན་ཕོ་བྲང་དང་།།
ལ་བ་དཀར་པོ་ལྟ་བུའི་རྡོ་ལེབ་དང་།།
ཆོས་བཟང་ལྷ་ཡི་འདུན་ས་སྐྱེད་ཚལ་བཞི།།
ཡོངས་འདུའི་ཤིང་སོགས་འབྱོར་བ་དཔག་མེད་ཡོད།།
ལྷ་གནས་གཞན་རྣམས་རིམ་བཞིན་གོང་མ་འཕགས།།
དེ་ཡང་སྒྲ་མི་སྙན་པ་ལོངས་སྤྱོད་ས།།
སྔར་མེད་དམ་ཆོས་གསར་སྒྲུབ་མེད་ཅེས་ཟེར།།
གླིང་གསུམ་པོ་ནི་ལས་ཀྱི་ས་སྟེ་མཆོག།།
དེ་ལས་ཀྱང་ནི་སངས་རྒྱས་འབྱུང་བའི་གནས།།
དེ་ལ་ཡུལ་དབུས་རྒྱ་གར་རྒྱལ་ཁམས་ནི།།
ཟ་འོག་བླ་བྲེ་ཕུབ་འདྲ་རིན་ཆེན་གླིང་།།
དེ་ཡང་ཡུལ་འཁོར་ཆེན་པོ་བཅུ་དྲུག་དང་།།
ཁྱད་པར་གཉན་ཡོད་གནས་བཅས་ཡངས་པ་ཅན།།
ཙམ་པ་ཝ་ར་ཎ་སི་མ་ག་དྷ།།
དེ་རྣམས་གྲོང་ཁྱེར་ཆེན་པོ་དྲུག་ཏུ་བཤད།།
སོག་པོ་ལི་ཡུལ་ཤིང་རྟའི་དབྱིབས་འདྲ་སྟེ།།
འདོད་དགུ་ཕུན་སུམ་ཚོགས་པའི་གནས་སུ་བཤད།།
ཧོར་དང་རྒྱ་ནག་མེ་ཏོག་ཁ་བྱེ་འདྲ།།
ལོངས་སྤྱོད་མ་ལུས་འབྱུང་བའི་ཡུལ་གྲུ་ཡིན།།
ཁ་བ་ཆགས་པ་བོད་ཀྱི་རྒྱལ་ཁམས་ཏེ།།
ཡུལ་གྲུ་གཞན་ལས་འདོད་ཡོན་དམན་གྱུར་ཀྱང་།།
ཁྱད་པར་ཆུ་དུག་ཚད་པ་མེད་པས་ལེགས།།
བོད་ཡུལ་སྲིན་མོ་གན་རྐྱལ་འགྱེལ་འདྲ་འདིའི།།
དཔུང་པ་གཡས་ལ་དབུ་རུ་ཀ་ཚལ་དང་།།
དེ་ཡི་ལག་དུ་གསེར་ཤིང་གིར་ཏིའི་གནས།།
དཔུང་པ་གཡོན་ལ་གཡོ་རུ་ཁྲ་འབྲུག་དང་།།
དེ་ཡི་ལག་ཏུ་བཙན་ནང་ལྷ་ཁང་ཡོད།།
དཔྱི་གཡས་གཙང་འཕྲང་བྱང་ཆུབ་ལྷ་ཁང་དང་།།
དེ་ཡི་ལག་ཏུ་དགེ་དྲུང་ལྷ་ཁང་ཡོད།།
དཔྱི་གཡོན་དྲི་མེད་རྣམ་དག་ལྷ་ཁང་དང་།།
དེ་ཡི་ལག་ཏུ་གར་བཙན་འཕགས་པ་ཡོད།།
གྲུ་མོ་གཡས་སུ་བུ་ཆུ་ལྷ་ཁང་ཡོད།།
གྲུ་མོ་གཡོན་དུ་མཁོ་མཐིང་ལྷ་ཁང་ཡོད།།
པུས་གཡོན་ལ་སྤྲ་ངན་༼དཔེ་རྙིང་པར་སྲ་འདུན།༽རྩེ་ཡི་ལྷ་ཁང་ཡོད།།
རུ་གནོན་ལྷ་ཁང་ལག་མཐིལ་གཡས་ལ་ནི།།
ཁམས་ཀྱི་གློང་ཐང་སྒྲོལ་མའི་ལྷ་ཁང་དང་།།
གཡོན་ལ་ལྷོ་ཕྱོགས་བུམ་ཐང་སྐྱེར་ཆུའི་གནས།།
རྐང་མཐིལ་གཡས་ལ་ཤེས་རབ་སྒྲོན་མེའི་གནས།།
གཡོན་ལ་ཚངས་པ་རླུང་གནོན་ལྷ་ཁང་ཡོད།།
དེ་ཡང་སྟོད་དུ་མངའ་རིས་སྐོར་གསུམ་དང་།།
བར་དུ་དབུས་གཙང་གཉིས་ལ་རུ་བཞིར་གྲགས།
སྨད་དུ་མདོ་ཁམས་སྒང་དྲུག་འདོད་པ་ལ།།
དེ་ཡི་དབྱེ་བ་ཅུང་ཟད་བརྗོད་པར་བྱ།།
བར་དུ་ཀོང་གི་ཆུ་རླག་བྱེ་བ་ཡིས།།༼རླབ་ཞེས་འདུག།༽
བར་གྱི་རུ་བཞི་སྟག་གཟིག་གཅན་གཟན་གླིང་།།
སྨད་ཀྱི་སྒང་དྲུག་འདབ་ཆགས་བྱ་ཡི་གླིང་།།
གུ་གེ་གཡའ་ཡིས་བསྐོར་ལ་མང་ཡུལ་ནི།།
མཚོ་ཡིས་བསྐོར་ལ་མངའ་རིས་བསྐོར་གསུམ་ཟེར།།
མངའ་བདག་རྒྱལ་པོ་འོད་སྲུང་ལས་བྱུང་དང་།།
བར་གྱི་དབུས་གཙང་རུ་བཞིར་བཤད་པ་ལ།།
གཙང་ལ་གཡས་རུ་དང་ནི་རུ་ལག་གཉིས།།
དབུས་ལ་དབུ་རུ་དང་ནི་གཡོ་རུར་འདོད།།
སངས་རྒྱས་བསྟན་པའི་འབྱུང་ཁུངས་ཆེན་པོ་དང་།།
རྒྱལ་ཁྲིམས་གསེར་གྱི་གཉའ་ཤིང་འཆར་བ་དང་།།
གཙོ་བོ་གྲོས་ཀྱི་རྒྱ་མཚོ་ཁེངས་པ་དང་།།
མོ་བཙུན་ངོ་ཚའི་གཡང་ལུགས་ལྡན་པ་ཡིན།།
སྨད་དུ་མདོ་ཁམས་དག་ལ་སྒང་དྲུག་སྟེ།།
སྨར་ཁམས་སྒང་དང་ཚ་སྒང་ཟལ་མོ་སྒང་།།
འདོད་ཡོན་མི་ཚན་འབྱུང་གནས་དམ་པ་སྟེ།།
བོད་ཡུལ་གནས་ཚུལ་འདི་འདྲར་འདོད་པ་ཡིན།།
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ཕྱི་སྣོད་ཀྱི་འཇིག་རྟེན་ཆགས་ཚུལ་དང་ཁྱད་པར་བོད་ཡུལ་གྱི་ཆགས་ཚུལ་བཤད་པ་སྟེ་འདབ་མ་དང་པོའོ།།
ལྷ་ཡི་གནས་རྣམས་ཡས་རིམ་ཇི་བཞིན་དུ།།
ཆགས་གནས་ལྷ་གནས་མ་ལུས་ཚང་བའི་ཚེ།།
འོད་གསལ་ལྷ་ཞིག་ཤི་འཕོས་སྐད་ཅིག་གིས།།
འཛམ་བུའི་གླིང་དུ་མི་རུ་བརྫུས་ཏེ་སྐྱེས།།
དེ་ཡིས་གྲོགས་གཞན་ཡོད་ན་སྙམ་པའི་མོད།།
གཞན་ཡང་རྫུས་སྐྱེས་མི་ཡི་འགྲོ་མང་བྱུང་།།
ཚེ་ལ་ཚད་མེད་བསམ་གཏན་ཟས་ཀྱིས་འཚོ།།
ལུས་ལ་འོད་འཕྲོ་རྫུ་འཕྲུལ་མཁའ་ལ་འགྲོ།།
གཟུགས་ཀྱི་ཡོན་ཏན་དཔག་མེད་ཚང་བ་ཡིན།།
དེ་དུས་ས་ལ་སྦྲང་རྩིའི་རོ་ལྡན་པའི།།
མར་གསར་གོང་བུ་ལྟ་བུར་བཞུན་པ་ཡི།།
རོ་ལ་སྲེད་པས་ཟོས་པས་བསམ་གཏན་གྱི།།
ཟས་མཆོག་ནུབ་ཏེ་ལུས་ཀྱི་རྫུ་འཕྲུལ་ཡལ།།
སྲེད་པའི་དབང་གིས་ས་བཅུད་དེ་ཡང་མེད།།
དེ་ནས་ས་མོ་ཞག་ཞེས་དམར་སེར་ལ།།
སྦྲང་རྩིའི་རོ་ལྡན་བྱུང་སྟེ་ཟོས་པ་ཡིས།།
ས་ཞག་དེ་ཡང་གཏིང་དུ་ནུབ་པར་གྱུར།།
མ་རྨོས་སཱ་ལུའི་འབྲས་བྱུང་དེ་ཟོས་པས།།
ཤིན་ཏུ་རགས་པའི་སྙིགས་མ་གཤང་ལྕི་བྱུང་།།
འདི་ཡན་རྫོགས་ལྡན་བསྐལ་པ་ཞེས་སུ་གྲགས།།
ཟས་དེས་ཕོ་མོའི་དབང་པོ་ཐ་དད་དོད།།
དེ་ལ་དཔག་སྟེ་འཁྲིག་སྦྱོར་འདུ་ཤེས་ཤར།།
གཞན་གྱིས་གཤེ་ཞིང་རྡོ་བས་བཏབ་པས་ན།།
ངོ་ཚ་སྐྱོབ་ཕྱིར་ཁྱིམ་བཟོས་མངལ་སྐྱེས་བྱུང་།།
མི་ཚངས་སྤྱོད་དེས་སུམ་ལྡན་བསྐལ་པར་བྲི།།
སཱ་ལུའི་འབྲས་དེ་གཅིག་གིས་གསོག་འཇོག་བྱས།།
སྲེད་དང་སེར་སྣའི་རྐྱེན་དེས་སྤུན་པས་གཡོག།།
མ་རྨོས་སྔར་བཞིན་སྐྱེ་བར་མ་གྱུར་པས།།
མཛངས་ཞིང་ཕན་པར་འདོད་པའི་མི་ཞིག་གིས།།
ཆ་སྙོམས་བགོས་ཞིང་རང་སྐལ་ཆད་པ་ལ།།
ཀུན་གྱིས་ཅུང་ཟད་ཙམ་རེ་བྱིན་པ་ཡིས།།
སྐལ་བ་ཤིན་ཏུ་རྒྱལ་བས་རྒྱལ་པོར་ཐོག།
གཅིག་གི་སྐལ་བ་གཅིག་གིས་བརྐུས་པ་ཡིས།།
གཉིས་ལྡན་སྐལ་བ་ཞེས་བྱར་བྲི་བ་ཡིན།།
རྐུ་བ་སྲུང་ཕྱིར་སྔར་གྱི་རྒྱལ་པོ་དེ།།
ཞིང་རྣམས་བསྲུང་པས་དྲུག་ཆ་གླར་བྱིན་པས།།
དཔོན་དུ་གྲགས་ཏེ་ཁྲལ་གྱི་ཐོག་མ་བྱུང་།།
རྐུ་བ་བྱུང་ཚེ་བསད་པས་སྲོག་གཅོད་བྱུང་།།
གསོད་པས་སྐྲག་རྣམས་རྫུན་དུ་སྨྲ་བར་བྱེད།།
དེ་ལྟར་རྩ་བ་བཞི་ཀ་ཉམས་པའི་ཕྱིར།།
རྩོད་ལྡན་ཞེས་བྱ་རིམ་གྱིས་འདི་འདྲར་གྱུར།།
ངན་འགྲོ་གསུམ་དང་ལྷ་མིན་བྱུང་ཚུལ་ཡང་།།
མང་བཀུར་རྒྱལ་པོས་མ་དྲོས་མཚོར་ཁྲུས་བྱས།།
དེ་ལས་འཕེལ་ཏེ་དུད་འགྲོའི་ཚོགས་རྣམས་བྱུང་།།
སྔར་གྱི་དྲུག་ཆ་གླར་བླངས་མང་བཀུར་དེས།།
བརྐུས་པའི་མི་གཉིས་གཅིག་བསད་གཅིག་སྤྱུག་པས།།
བསད་དེ་སྨོན་ལམ་ལོག་པས་ལྷ་མིན་སྐྱེས།།
དགེ་མཆོག་སྡིག་སྤྱད་དམྱལ་བར་སྐྱེས་གྱུར་ཏེ།།
དེ་ཚེ་འགྲོ་བ་རིགས་དྲུག་ཚང་བ་ཡིན།།
དེ་ནས་བོད་ཡུལ་སྐྱེ་དགུའི་བྱུང་ཚུལ་ནི།།
སྔོན་གྱི་དུས་སུ་ཐུགས་རྗེ་ཆེན་པོ་ཡིས།།
གདོང་དམར་ཅན་གྱི་ཡུལ་འདི་འདུལ་ལོ་ཞེས།།
ཞལ་གྱིས་བཞེས་པ་གཡེལ་བ་མི་མངའ་ཕྱིར།།
སྤྲུལ་པའི་སྤྲེའུ་གང་པོའི་རི་ལ་བརྫངས།།
དེ་ལ་གནས་པའི་བྲག་གི་སྲིན་མོ་ཞིག།།
འདོད་པས་གདུང་སྟེ་སྤྲེའུའི་གན་དུ་སོང་།།
ཁྱོད་ཀྱིས་ང་ཡི་རེ་བ་མི་སྐོང་ན།།
འཇིག་རྟེན་འདི་ཀུན་མ་རུངས་བྱའོ་ཟེར།།
དགེ་བསྙེན་སྤྲེའུ་དེ་ལ་ཐེ་ཚོམ་གྱུར།།
སྐད་ཅིག་གིས་ནི་པོ་ཏ་ལ་རུ་སོང་།།
ཐུགས་རྗེའི་བདག་ཉིད་སྤྱན་རས་གཟིགས་དབང་ལ།།
བྲག་སྲིན་མོ་ཡི་ངང་ཚུལ་རྒྱས་པར་བརྗོད།།
འཇིག་རྟེན་དབང་པོས་སྐྱེ་བ་སྤར་བའི་ཕྱིར།།
ཁྱོད་ཀྱིས་བྲག་སྲིན་མོ་དང་འགྲོགས་ཤིག་གསུངས།།
བཀའ་སྩལ་ལྷུར་བླངས་དེ་དང་ལྷན་ཅིག་སྤྱད།།
དེ་ལ་མི་མིན་སྤྲེལ་མིན་དྲུག་སྐྱེས་པ།།
བཟའ་རྒྱུ་མ་རྙེད་ཅི་བྱ་བཏོལ་བྲལ་ཚེ།།
ངོགས་དེར་ཁྲིད་ནས་ཟོ་དང་བྱས་པ་ཡིས།།
ད་ལྟའི་བར་དུ་ཟོ་དང་ཞེས་སུ་གྲགས།།
དེ་ནས་སྐྱིབས་དེར་ཁྲིད་ནས་རྩེད་དང་བྱས།།
རྩེས་པས་རྩེད་དང་ཞེས་སུ་འབོད་པར་སྣང་།།
གཅིག་ནི་ལྷ་རིགས་འདྲ་སྟེ་ངང་གིས་དགེ།
གཉིས་པ་ལྷ་མིན་འདྲ་སྟེ་ཤིན་ཏུ་རྩུབ།།
གསུམ་པ་མི་དང་འདྲ་སྟེ་རྣམ་པ་བཟོ།།
བཞི་པ་དུད་འགྲོ་འདྲ་སྟེ་རྨོངས་བག་ཅན།།
ལྔ་བ་ཡི་དྭགས་ལས་གྱུར་དཀྲེས་ཉམས་ཆེ།།
དྲུག་པ་དམྱལ་བའི་རིགས་ཏེ་སྡུག་བསྲན་ཅན།།
དེ་རྣམས་རིམ་གྱིས་འཕེལ་ཏེ་བཞི་བརྒྱར་གྱུར།།
དེ་ལས་བོད་ཀྱི་མིའུ་གདུང་དྲུག་བྱུང་།།
བསེ་དང་དམུ་དང་ལྡོང་གསུམ་ཆེ་ཞིང་བཙུན།།
སྟོང་དང་དབྲ་དང་འདྲུ་གསུམ་ཆུང་བར་བཤད།།
དེ་ལས་རུས་ཆེན་བཅོ་བརྒྱད་ཆད་པར་སྣང་།།
བཀའ་དྲིན་འཁོར་མེད་ཐུགས་རྗེ་ཆེན་པོ་དེས།།
བོད་ཡུལ་མི་ཡི་འགྲོ་བས་གང་བར་མཛད།།
སངས་རྒྱས་བསྟན་པ་ཉི་མ་བཞིན་ཏུ་བརྡལ།།
བྱང་སེམས་ལོ་པཎ་འོད་ཟེར་དྲ་བར་འགྱེད།།
རྒྱལ་བློན་སྟོང་སྡེ་པདྨའི་འདབ་ལྟར་རྒྱས།།
བོད་ཡུལ་བདེ་སྐྱིད་ལྷ་དང་མཚུངས་པར་མཛད།།
འོན་ཀྱང་བསྐལ་པ་མར་བྲི་འབྱུང་ལྟས་སུ།།
ཕ་མ་དགེ་སྦྱོང་བྲམ་ཟེ་རྒན་རབས་ལ།།
བཀུར་སྟི་མི་བྱེད་སྨོད་པའི་མཐུ་ཉིད་ལས།།
ཚེ་ལོ་བཅུ་པ་ཞེས་བྱར་བྲི་བར་འགྱུར།།
གངས་རི་རྣམས་ནི་རི་ཡི་རྩེ་མོར་བརྫེས།།
ཆུ་བྲན་རྣམས་ཀྱང་རིམ་གྱིས་སྐམ་པར་གྱུར།།
ཟས་མཆོག་༼ཀོ་ཊ༽་རྒྱན་མཆོག་མཚོན་ལ་བྱེད།།
ཕལ་ཆེར་བསད་པས་དེ་ཡི་ལྷག་མ་རྣམས།།
སྐྱོ་སྟེ་སྲོག་གཅོད་སྤངས་སྟེ་ཡར་འཕེལ་ཤར།།
གཟུགས་སྟོབས་ཁ་དོག་ལོངས་སྤྱོད་མཐའ་ཡས་ཏེ།།
འཛམ་གླིང་ཡངས་ཤིང་གཡང་ས་ངམ་གྲོག་མེད།།
བྱ་གག་འཕུར་སྟོབས་ཆོད་པར་གྲོང་གིས་ཁྱབ།།
མི་རྣམས་ནད་ནི་༼ཟས་མི་ཟ་ཙམ་དང་།།
འདོད་དང་རྒས་པ་༽གསུམ་ཡིན་ནད་གཞན་མེད།།
རྩ་བ་བཞི་པོ་མ་ཉམས་བསྐྱངས་པ་ན།།
གནས་སྐབས་འབྲས་བུ་བསམ་གྱིས་མི་ཁྱབ་པོ།།
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ནང་བཅུད་སེམས་ཅན་བཤད་པའི་འདབ་མ་སྟེ་གཉིས་པའོ།།
ཁང་གཞིས་ལུང་པའི་དཔྱད་དང་སྦྱར་བྱས་ལ།།
ཡུལ་ནི་དགེ་བ་བཅུ་དང་ལྡན་པ་སྟེ།།
ཁང་ས་ཞིང་ས་ཉན་ན་ས་ཡི་དགེ།།
འཐུང་ཆུ་ཞིང་ཆུ་ལེགས་ན་ཆུ་ཡི་དགེ།།
གམ་འབྲོག་རྒྱང་འབྲོག་བཟང་བ་རྩ་ཡི་དགེ།།
ཁང་ཤིང་བུད་ཤིང་མོད་པ་ཤིང་གི་དགེ།།
ཁང་རྡོ་ཐབ་རྡོ་མང་བ་རྡོ་ཡི་དགེ།༼འཐག་རྡོ་ཞེས་དཔེ་གཞན་ལ་འབྱུང་།༽
སྔོན་ཚེ་དཀོན་པ་རྗེ་ཡི་གུང་རྒྱལ་གྱིས།།
ས་རྣམས་ཉུལ་བས་ལ་སྟོད་ཡ་འཆང་ལ།།
དང་པོ་བརྒྱད་པོ་ཚང་བར་མཐོང་ངོ་སྐད།།
ས་དཔྱད་གཙོ་བོ་བྱང་ཕྱོགས་སྐྱབས་པ་དང་།།
ལྷོ་ལ་མདུན་བསྟན་ལྷོ་ནུབ་གཞོལ་བ་དང་།།
རྒྱབ་རི་ཉེ་ཞིང་གཟེངས་མཐོ་སྣུམ་བག་ཅན།།
མདུན་རི་རྒྱང་རིང་ཤིན་ཏུ་དམའ་བ་དང་།།
ཉི་མ་འཆར་བ་སྔ་ལ་ནུབ་པ་འཕྱི།།
ཆུ་རྒྱུན་གཡས་སུ་འབབ་དང་ཆུ་བྲན་མོད།།
དེ་ཀུན་ཚང་བ་དཔལ་ལྡན་ས་སྐྱ་ཙམ།།
གཞན་དུའང་བསོད་ནམས་ཅན་གྱི་སྐྱེས་བུའི་མཐུས།།
ཡུལ་ཁམས་ཆེན་པོ་རྣམས་སུ་འབྱུང་སྲིད་དོ།།
ས་དཔྱད་ཐོག་མར་མདུན་རྒྱབ་གདགས་སྲིབ་བཞི།།
ངོས་འཛིན་ཤེས་པ་ཤིན་ཏུ་གཅེས་པ་ཡིན།།
ཤར་དང་ལྷོ་མདུན་གཞན་གཉིས་རྒྱབ་ཏུ་འདོད།།
འོན་ཀྱང་རང་རང་ལུང་པའི་གཤིས་ལ་སོགས།།
གང་དུ་ཁ་བལྟས་ཤར་དུ་བྱས་ཏེ་བརྩི།།
ལྷོ་དང་ཤར་གདགས་གཞན་མ་གཉིས་སུ་འདོད།།
ས་ལ་ཕོ་མོ་མ་ནིང་བརྟགས་པར་བྱ།།
གྱོང་རྩུབ་རགས་ཤིང་རྡོ་བ་མང་བ་ཕོ།།
འཇམ་མཉེན་ཆུ་མང་རྡོ་ཉུང་མོ་རུ་འདོད།།
དེ་གཉིས་འདྲིས་མར་སྣང་བ་མ་ནིང་ཡིན།།
དེ་ནས་བཟང་དཔྱད་བཀོད་པ་འདི་ལྟ་སྟེ།།
གསེར་གཡུ་བརྒྱུས་འདྲ་མར་ཁུའི་གཞོང་པ་འདྲ།།
ངུར་པའི་རྒྱབ་དང་སྟག་ལྤགས་རྨ་བྱའི་མདོངས།།
ཞོ་གྲོད་སྐམ་དང་གཅན་གཟན་གྲ་རྒྱས་འདྲ།།
མེ་ཏོག་ལུག་མིག་ལྟ་བུ་ཤིན་ཏུ་བཟང་།།
འོན་ཀྱང་གྲོང་གི་ཤར་ཕྱོགས་ལ་སོགས་པར།།
ཆུ་མིག་མ་རལ་གྲོག་པོའི་རྩེ་ཟུག་དང་།།
ས་མཚན་ཅན་དང་རླན་ཆེ་སྲོག་ཆགས་མང།།
ལྷ་འདྲེའི་འགྱུ་སྲང་གྲོང་ལ་གྲིབ་མ་འབབ།།
ཤར་ན་ཆུ་བོ་རེས་འཇོག་བྱེད་པ་དང་།།
ལྷོ་ན་ཤིང་སྐམ་ཡལ་ག་མེད་པ་དང་།།
ནུབ་ན་ཤིང་གཅིག་རྩེ་མོ་ཁ་ཧྲག་དང་།།བྲག་ཞེས་ཀྱང་འབྱུང་།
བྱང་ཕྱོགས་ས་དགྲ་མང་རྣམས་སྤང་བར་བྱ།།
ཁང་གཞིས་གདབ་པར་འོས་པ་འདི་ལྟ་བུ།།
མཐོན་པོའི་རི་ལ་དེ་ཡི་སྐེད་པར་གདབ།།
སྒང་དང་གཟར་སའི་བདེ་བའི་ངོས་སུ་བྱ།།
ཀྱོང་གི་འབུར་ས་འབུར་པོའི་ཀྱོང་སར་གདབ།།༼དཔེ་གཞན་པ་དེར་ལྕོང་གི་འབུར་ས་འབུར་པོའི་ལྕོང་སར་གདབ།།ཞེས་འབྱུང་།༽
རྡོ་རྗེའི་འཆང་ཟུང་དྲིལ་བུའི་སྐེད་པ་ལ།།
ལུག་འདྲའི་དོམ་བལ་བྱ་རྒོད་འདྲ་བའི་མགོ།།
རུས་སྦལ་ལྐོག་མ་དཔལ་བེའི་རྭ་ལ་བཟང་།།
འབྲུག་ཁྱུང་གླང་ཆེན་འདྲ་བའི་སྤྱི་བོ་དང་།།
མཁལ་ཁུངས་བཟང་བས་འདི་འདྲའི་ས་ཕྱོགས་སུ།།
གཟའ་ཚེས་དུས་སྦྱོར་བཟོ་བོ་ཕུན་སུམ་ཚོགས།།
ཕ་མ་ཉེ་དུ་ཚང་བའི་ཁྱེའུ་དང་།།
ན་ཆུང་སྐྱེས་པས་མ་རྩེས་གཞོན་ནུ་རྣམས།།༼དཔེ་གཞན་དེར་གཙེས་ཞེས་འབྱུང་།༽
ཁྲུས་བྱས་ཆས་བརྒྱན་གསེར་སྐྱེམས་གཡུ་སྔོན་སོགས།།
མཆོད་པའི་ཡོ་བྱད་བཟང་པོས་གཞི་བདག་མཆོད།།
དབུས་དང་ཕྱོགས་བཞིར་བུམ་གཏེར་ཆེན་པོ་སྦེད།།
དེ་ནས་བསོད་ནམས་ཅན་གྱིས་ཟུར་ཐིག་འཐེན།།
མྱོང་ཅན་བཟོ་བོ་རྒན་གྱིས་ཟུར་རྡོ་བཞག།།
ཇི་ལྟར་འདོད་བཞིན་རིམ་གྱིས་ཕྱི་ནང་ཀུན།།
བཟོ་བོ་མཁས་པའི་ལག་ལ་བརྡར་ཏེ་བསྒྲུབ།།
དེ་ཡང་རྒྱ་ཁྱོན་རང་གིས་བློ་དང་བསྟུན།།
ཁང་གཞིས་ཉི་ཆའི་དབང་གིས་ཁ་ལྷོར་བསྟན།།
སྐས་ཚང་དག་ནི་ཤར་ལྷོར་འདོན་པ་སྟེ།།
དཔེར་ན་ལྷུན་པོ་སྒང་དང་སྣེ་གདོང་རྩེའི།།
སྐས་ཚང་ལྟར་བྱ་དེ་ཡི་ཚོམས་ཆེན་ལ།།
མི་གནོད་ངམས་དཀར་འགྱུ་བདེ་བཀོད་པ་ལེགས།།
གཞན་དུ་མི་ཤེས་ཁང་པའི་གཞུང་གཤགས་ཏེ།།
སྐས་ཚང་བྱས་པས་ནོངས་པ་མང་དུ་མཐོང་།།
ཀ་བ་མང་ཉུང་ཇི་ཙམ་བྱེད་ན་ཡང་།།
ཀ་གཅིག་མ་ནི་ཤིན་ཏུ་ངན་པར་བཤད།།
སྒོ་ཡི་གྲངས་ལ་སྐབས་དང་སྦྱར་མོད་ཀྱང་།།
སྒོ་གཉིས་ཐད་དྲང་ཕུགས་པ་ཤིན་ཏུ་ངན།།
གདུང་གྲངས་ཁང་པའི་ཁྱོན་དང་བསྟུན་དགོས་ཀྱང་།།
གདུང་རྩ་ཕྱིར་ཐོན་ནང་ཉུག་ཤིན་ཏུ་ངན།།
འཆམ་འགྲེམས་རྩིང་ཞིབ་ཇི་ལྟར་བྱེད་ན་ཡང་།།
འཆམ་རྩེ་ཁང་ཕྱིར་བསྟན་ན་ཤིན་ཏུ་ངན།།
ངན་དཔྱད་དེ་རྣམས་སྤང་སྟེ་འདི་ལྟར་བྱ།།
ཤར་ལྷོ་མེ་ལྷའི་མཚམས་སུ་ཐབ་ཚང་བྱ།།
ལྷོ་ཡི་ཕྱོགས་སུ་སྲུང་འཁོར་བསྐང་མདོས་བཞག།
ནུབ་ཕྱོགས་ཀླུ་དབང་ཕྱོགས་སུ་རྟེན་གསུམ་བཞུགས།
བྱང་ཤར་དབང་ལྡན་མཚམས་སུ་གཟིམས་ཆུང་བཀོད།།
བྱང་ཕྱོགས་གནོད་སྦྱིན་ཕྱོགས་སུ་མཛོད་ཕུགས་བཅོལ།།
བེད་སྤྱོད་ཕལ་ཆེར་བྱང་གིས་ཕྱོགས་སུ་བཞག།
དཀར་ཕིབས་ཆེན་མོ་ཀ་རིང་སེང་གེ་ཁ།།
ཤར་ནུབ་བྱང་གསུམ་སྒོ་ཆུང་སྐབས་དང་སྦྱར།།
རྩེ་མོར་ཕྱིན་ནས་སྤེན་ཤིང་སྤང་ལ་དང་།།
པད་འབུར་གཡམ་པ་རྩེ་དཀར་ལ་སོགས་པ།།
ཧ་ཅང་ལད་དང་བསྡུས་པ་མ་ཡིན་པ།།
རྒྱང་མཛེས་ངོས་འཇམ་ཡ་ཡོ་སྤང་པ་དང་།།
ལེགས་ཚོགས་དུ་མས་རྩེ་ལྷ་ཡང་དག་མཆོད།།
ནང་གི་བཀོད་པ་ཁྱམས་ར་ཆེ་ཆུང་དང་།།
ཞལ་བ་ཤིང་རྩི་སྒོ་ལྕགས་ཤན་ལ་སོགས།།
རང་དང་ཤེས་མྱོང་ཅན་བསྟུན་མྱུར་འགྲུབ་བྱ།།
འཇིག་རྟེན་ལུགས་ཀྱི་བསྟན་བཅོས་ཨུཏྤལའི་སྡོང་པོ་ལས་ཁང་པའི་བཀོད་པ་གཙོ་བོར་བསྟན་པའི་འདབ་མ་སྟེ་གསུམ་པའོ།།
རྒྱ་མཚོའི་ཚ་ཟེར་ནུས་པ་རྒྱས་པ་ཚོར།།
རྐང་ཐུང་ཡལ་ག་ཅན་རྣམས་ལང་ཚོས་དྲེགས།།
རྩེ་མོའི་མགྲིན་པ་མ་ར་ཀ་ཏའི་མདངས།།འདི་རིན་པོ་ཆེ་མརྒད།
ཟེ་འབྲུ་ལྡན་རྣམས་མཐོན་ཀ་སྐྱུག་པ་བཞིན།།
ཀུན་ཀྱང་གེ་སར་རྒོད་པའི་རྣམ་པ་ཅན།།
རང་རང་སོ་སོའི་ཁ་དོག་ངོམ་པའི་ཚེ།།
མིག་གི་བདུད་རྩི་ཡིད་ཀྱི་དང་བ་འདྲེན།།
ས་ཆེན་འདི་ཡང་བཅུད་ཀྱིས་བལྟམས་པ་ལྟའི།།
སྔོ་ལྗང་འདྲེས་མ་ལེགས་བུའི་མིག་དང་མཚུངས་།།དཔེ་གཞན་དེར་ལིག་བུ།
ཆུ་ཀླུང་ཀུན་ཀྱང་ལྷུང་སྒྲ་འབྱིན་པར་བྱེད།།
རླུང་ཆེན་སྒྲ་ཆེན་སྒྲོགས་ཀྱང་ངར་ངད་ཞི།།
དེ་ཚེ་སོ་ནམས་ལྟ་གོན་བྱ་བ་ནི།།
དུས་དང་ཉི་ཚོད་གྲང་དྲོའི་རྣམ་འགྱུར་བལྟ།།
དཔྱིད་དུས་དགོས་པའི་ཡོ་བྱེད་གསོག་འདུ་བྱ།།
སྟོད་ནི་ཕུ་ལ་རག་སྟེ་མིང་དུ་ཆགས།།
མདའ་ནི་ཆུ་ཆེན་ངོགས་སྟེ་ཤིན་ཏུ་དྲོ།།
བར་ནི་བསིལ་དྲོད་སྙོམས་ཏེ་འདོད་ཡོན་ཅན།།
དེ་ལ་ཕུ་མདའ་བར་གསུམ་བརྗོད་པ་ཡིན།།
སྔར་ལོའི་ནམ་ཞོད་མཇུག་རིང་ཕྱི་མའི་ལོ།།
དཔྱིད་དུས་སྔོ་ཤས་ཆེ་ན་སོ་ནམ་ཀུན།།
སྔ་ན་ལེགས་པར་མངོན་པས་ཀུན་ལ་བསྒྲགས།།
དེ་ལས་ལོག་ན་ཕྱིས་བཏབ་མ་བྱས་ཚེ།།
ས་བོན་འཁྱགས་ཤིང་ཞུ་བའི་ནུས་པ་ཡལ།།
དེ་ཚེ་རྟོག་གཞིབ་བཅུག་པ་གལ་མདོའི་གནད།།
དེ་ནས་ས་ཡི་རིགས་ལ་བརྟགས་བྱས་ཏེ།།
ཆུ་མ་ཐག་མ་སྐྱ་མ་རྣམ་གསུམ་ལས།།
སོ་སོའི་ཡུལ་ལུགས་དང་སྦྱར་འདེབས་མོད་ཀྱང་།།
ལུད་ཀྱི་སྦྱོར་བ་ཀུན་ལ་གཅེས་པ་ཡིན།།
དེ་ཡང་གཞི་ས་མཁྲེགས་ན་དགུན་སྨད་དུས།།
ཆུ་བྲན་འཁྱག་པས་འབོལ་ཞིང་དུལ་བར་འགྱུར།།
དེས་ཀྱང་མ་དུལ་རི་ཤིང་འོག་གི་ས།།
ངན་པ་རྒྱབ་པས་ཤིན་ཏུ་སོབ་པར་འོང་།།
གཞི་ས་ངན་ན་བཀོད་མའི་འདམ་བུ་དང་།།
ཁང་རུལ་ས་རྙིང་བྲན་ན་ལེགས་པ་ཡིན།།
བར་མའི་ས་ལ་སྤེལ་སྦྱང་ཤེས་པར་བྱ།།
ཐེག་ཆེན་གླིང་དགོན།
མཚན་རྒྱས་པར། དགའ་ལྡན་གསང་སྔགས་ཐེག་མཆོག་གླིང་ངམ་རྒྱལ་བྱེད་ཚལ་ཞེས་ཞུ། འབྲོང་རྩེ་དགོན་ནས་སྤྱི་ལེ་༥ཙམ་ལྷོ་ངོས་སུ་ཡར་སོང་ན་དགོན་དེར་སླེབས། དགོན་དེ་ནི་ཐོག་མར་འབྲུག་པ་པདྨ་དཀར་པོས་ཕྱག་བཏབ་གནང་མཛད་པའི་འབྲུག་པ་བཀའ་བརྒྱུད་ཀྱི་བཤད་སྒྲུབ་གཉིས་ལྡན་གྱི་དགོན་གནས་ཤིག་ཡིན་པ་ལ་ཇུན་གར་དམག་དུས་རྨེག་མེད་དུ་སོང་། དེ་ནས་རྒྱལ་བ་ལྔ་པའི་དུས་སྒྱུར་གླིང་བཅུ་གསུམ་གྲས་རྙིང་དགོན་དུ་བསྒྱུར་ནས་མཚན་ཐེག་མཆོག་གླིང་ཞེས་རྩེ་རྣམ་རྒྱལ་གྲྭ་ཚང་གི་གྲྭ་བློ་བཟང་རིག་རྒྱལ་དགོན་དེའི་མཁན་པོར་གཏོང་གནང་མཛད་དེ་དགེ་འདུན་ཞལ་གྲངས་༡༣༠གཏན་འཁེལ་མཛད། སྔོན་འདུ་ཁང་ཀ་རིང་༤དང་ཀ་ཐུང་༢༠་གཙང་ཁང་སྦུག་མར་སྐུ་རྒྱུ་ཛྷི་ཥིམ་ལས་གྲུབ་པ་བཟོ་རྒྱལ་བྷི་ཀར་གྱི་ཕྱག་བཟོ་ཡིན་ཞུ་བ་ཐུབ་དབང་ཐོག་སོ་གསུམ་ཉན་ཐོས་དང་བཅས་པ། སྨན་འདམ་གྲུབ་པ་སྨན་བླ་བདེ་གཤེགས་བརྒྱད། འདུ་ཁང་ནུབ་ངོས་སུ་ཛྷི་ཥིམ་ལས་གྲུབ་པའི་ཐུགས་རྗེ་ཆེན་པོ་གསུང་བྱོན་མ་ཐོག་སོ་གཅིག་ཙམ་ཞིག་ཡོད་པ་དེ་ནི་སྔོན་ཇུན་གར་དམག་གིས་གདན་འདྲེན་པའི་ཚེ་དགོན་འོག་མཆོད་རྟེན་ཉིས་གཤིབ་ཡོད་ས་ནས་མ་ཐེག་པས་ཐུགས་རྗེ་ཆེན་པོས་“ཁྱེད་ཚོས་ང་མི་ཐེག་ང་འདིར་བཞག་སྟེ་བཙུན་ཆུང་ལོ་བརྒྱད་པ་ཞིག་གིས་དགོན་པར་རང་ལོག་ལ་གདན་འདྲེན་ན་ཐེག་”ཅེས་གསུངས་པ་བཞིན་བཙུན་ཆུང་ཞིག་གིས་རང་ལོག་ལ་གདན་དྲངས་པ་ཞེས་པ་དེ་དང་། དེའི་གཡས་གཡོན་དུ་མཁན་ཆེན་བློ་བཟང་རིག་རྒྱལ་དང་། མཁན་ཆེན་དགེ་འདུན་བཀྲ་ཤིས་ཀྱི་སྐུ་བརྙན་སོ་སོ་སྨན་འདམ་ལས་གྲུབ་པ། ཤར་དུ་དམག་ཟོར་མའི་མགོན་ཁང་། ལྡེབས་རིས་སུ་སྲུང་མ་ཁག་དང་། གུ་རུའི་འཁྲུངས་རབས་བཅས་ཡོད། གཞན་ཡང་དགོན་དེར་ལོ་ལྟར་བོད་ཟླ་༥ཚེས་༩ནས་བྱང་གཏེར་ཕུར་པའི་སྒོ་ནས་རྩ་འཆམ་དང་། ཚེས་༡༠ཉིན་གསང་འདུས་ལེའུ་བརྒྱད་པའི་སྒོ་ནས་གར་འཆམ་གནང་སྲོལ་ཡོད།
ལུགས་ཀྱི་བསྟན་བཅོས་ཨུཏྤ་ལའི་སྡོང་པོ།
འོན་ཀྱང་ས་གསར་རྒྱབ་ན་ཀུན་ལ་འཕྲོད།།
བ་གླང་ཁྱི་ཕག་མཛོ་འབྲི་རྟ་གཡག་དྲེལ།།
བོང་བུ་སོགས་ཀྱི་གཤང་གཅི་མང་པོ་ལ།།
ཕུབ་སོག་ཤིང་ལོ་ར་ཐལ་མང་པོ་བསྲེ།།༼དཔེ་གཞན་དེར་ཕུབ་སོགས་ཞེས་འབྱུང་།ཕུབ་མ་དང་སོག་མ་བྱ་བའི་བསྡུས་ཚིག་ཏུ་སྣང་།༽
ལོ་ལྟར་བསགས་པ་མཐའ་དབུས་མེད་པར་བརྡལ།།
ཐེག་ཆེན་གླིང་དགོན།
ད་ལྟ་སྔོན་གྱི་དགོན་ཤུལ་དུ་གཙང་ཁང་སྦུག་མ་ཀ་བ་བཞི་ཆུང་ངུ་སོང་བ་ལས་དེ་མིན་རྩིག་གདན་སྟེང་བསྐྱར་བཞེངས་གནང་བའི་གཙང་ཁང་ནང་སྔོན་གྱི་ཐུབ་དབང་གི་སྐུ་བརྙན་གྱི་ཕྱག་གཡས་པ་རང་འཇག་ལ་དེ་བྱིངས་སྨན་འདམ་གྱིས་གསར་བཞེངས་གནང་བ་དང་། སྔོན་གྱི་ཐུགས་རྗེ་ཆེན་པོའི་ཞབས་གཡས་པའི་སྟེང་གསར་བཞེངས་གནང་འཆར་ཡོད་པ་སོགས་མཇལ་རྒྱུ་ཡོད།
ལུགས་ཀྱི་བསྟན་བཅོས་ཨུཏྤ་ལའི་སྡོང་པོ།
ཁྱད་པར་ལུད་གཞན་ཟིལ་གྱིས་རབ་གནོན་པའི།།
རྫས་ལུད་འདི་ཉིད་མཛངས་མིའི་ཐོག་མ་ལ།།
ལེགས་པར་འཁྲུངས་པ་རུ་ལས་སྐྱེས་ཀྱིས་དྲན།།
ཐེག་ཆེན་གླིང་དགོན།
ཡང་དགོན་དེ་ནས་རྐང་ཐང་མར་ཆུ་ཚོད་ཁ་ཤས་སོང་ན་ལྷ་ཐོ་ཆེ་ཞེས་པའི་ལྷ་རི་དེ་མཇལ་བ་ཡིན། རི་དེ་ནི་མྱང་ཡུལ་གྱི་རི་བོ་མཐོ་ཤོས་ཡིན་པས་རི་དེར་སྒྲུབ་ཕུག་༡༠༨ལྷ་ཐོ་༡༠༨ཆུ་མིག་༡༠༨དུར་ཁྲོད་༡༠༨བཅས་ཡོད་པ་དང་བསྟན་པ་སྔ་དར་དུས་གངས་རི་ཡིན་ཞེས་ཟེར།
ལུགས་ཀྱི་བསྟན་བཅོས་ཨུཏྤ་ལའི་སྡོང་པོ།
བྱ་བྲུན་བྲེ་གང་དེ་ཡིས་འབུ་སྲིན་སྲུང་།།
ཆང་ཞིམ་བྲེ་གང་ཐན་པའི་སྐྱོན་དང་བྲལ།།
མར་ནག་ཕུལ་གང་དེ་ཡིས་བཙའ་མི་འབྱུང་།།
འབྲོང་རྩེ་དགོན།
སྔོན་དགོན་དེར་ལོ་ལྟར་བོད་ཟླ་༤ཚེས་༢༨ ∕ ༢༩གཉིས་ལ་འབྲོང་རྩེ་སྤྱི་རིམ་ཆེན་མོ་ཞེས་འཇིགས་བྱེད་ལྷ་བཅུ་གསུམ་གྱི་སྒོ་ནས་སྒྲུབ་མཆོད་དང་། ཙིའུ་དམར་པོ་དང་། སྐུ་ལྔ་གཙོ་བོར་གྱུར་པའི་རུ་འདྲེན་ཁག་གི་གར་འཆམ་དང་དྲུག་ཅུ་མའི་གཏོར་ཟློག་སོགས་བསྐྱོན་སྲོལ་ཡོད།
ད་ལྟ་སྔོན་གྱི་ཚོགས་ཆེན་འདུ་ཁང་གི་ཤུལ་དུ་བསྐྱར་བཞེངས་གནང་བའི་འདུ་ཁང་ཀ་རིང་བཞི་དང་ཀ་ཐུང་བཅུ་དྲུག་ལྷོ་བལྟ་ཅན་ནང་སྔོན་གྱི་སྐུ་བརྙན་རྣམས་ཀྱི་སྐུ་ཚབ་གསར་བཞེངས་གནང་བ་དང་། དུས་འཁོར་ལྷ་ཁང་ནང་སེང་ཆེན་སྐུ་ཕྲེང་དྲུག་པའི་དངུལ་གདུང་གསར་བཞེངས་གནང་བ་སོགས་མཇལ་རྒྱུ་ཡོད།
ལུགས་ཀྱི་བསྟན་བཅོས་ཨུཏྤ་ལའི་སྡོང་པོ།
སེ་རུལ་སྦང་ཁུ་བྲེ་ཕྱེད་ཆར་སྲན་ཆེ།།
སྒོག་སྐྱའི་འདབ་ཤུན་བྲེ་ཕྱེད་དར་བ་མགྱོགས།།
ཕབས་རྡོག་ཁམ་བུ་སྐམ་པོ་ཙམ་པ་བཅུ།།
དེ་ཡིས་རྫས་ཞིང་ས་བོན་ཡོངས་སུ་འཁུན།།
དེ་རྣམས་ཞིབ་བཏགས་བུད་མེད་འབྲུག་ལོ་མའི།།
མལ་འོག་ཞག་གཅིག་མནན་ཏེ་ས་བོན་དང་།།
འདྲེས་པར་སྦོལ་ཏེ་ཞིང་ལ་འདེབས་པ་ཡིན།།སྦོལ་ཞེས་པ་འདྲེས་པར་བསྲེས་པ།ས་སློག་པ།
འབྲུ་བཅུད་ལོ་འཕེལ་སྐལ་བ་བཟང་པོ་བྱེད།།
སྐྱ་རྒྱལ་འཁོར་མ་ཚེགས་ཆུང་དོན་ཆེ་འདི།།
ཟབ་ཁྱད་འདུག་མིན་ལག་ལེན་གྱིས་དང་གསལ།།
གཞན་ཡང་ལོ་ཐོག་གནོད་པ་སྲུང་བའི་ཐབས།།
སོ་སོའི་ཡུལ་ལུགས་སྦྱར་ཏེ་མོས་པར་སྤྱོད།།
དེ་ནས་སོ་ཁ་སྲུང་བའི་གྱང་རིབ་སོགས།།
ཉམས་རྒྱུས་སྟེང་ནས་ལྷག་ཆད་མེད་པར་བཀོད།།
སོ་ནམ་ས་བཟོ་མིང་སྣ་མང་ན་ཡང་།།
ཀོང་པོས་ལྟེབ་ཀད་དྭགས་པོས་རྒྱམ་ཤེས་ཟེར།།
གཡེ་པས་ཤལ་མོ་དབུས་གཙང་ར་མ་འབོད།།
གང་ལྟར་ཞིང་གི་སྟེང་དུ་རི་ཐང་གི།།༼དཔེ་གཞན་དུ་རི་མཐིང་། ཞེས་འབྱུང་།༽
རྣམ་པ་ཆེ་ཆུང་བཀོད་ལ་སྨྲ་བ་སྟེ།།
འབེན་གཟར་ཡ་ཡོ་མེད་ཅིང་ཁོད་སྙོམས་པ།།
དཔེར་ན་གཞོང་པ་དྲང་པོར་ཆུ་བླུག་བཞིན།།
ཤིན་ཏུ་ཁེངས་ཀྱང་བོ་བར་མི་འགྱུར་ལྟར།།
ཤེས་ན་སོ་ནམ་ས་བཟོ་ལེགས་པ་ཡིན།།